
Segun minister, ( auto-subsidie ’ lo conoce su final 

Mester yega na areglo di subsidio nobo 




ORANJESTAD - Ayera 
mainta, sindicato FTA a 
bay dilanti di Bestuur- 
skantoor cu un grupo di 
trahadonan di e diferente 
scol cu ta cay bou e capa 
di Stichting Verstandelijk 
Gehandicapten (SVGA) 
pa atende cu asunto di 
pago atrasa di promocion. 

Esaki ta e tercer reunion cu 
sindicato FTA, representan- 
do e trahadonan di SVGA, a 
sostene cu gobierno, repre- 
senta pa Minister di Asunto 
Social, Glenbert Croes. E 
sindicato kier un solucion 
pronto, ya cu e ta un asunto 
cu tin varios aña andando. 

Segun e lider sindical di FTA, 
Rudy Geerman, e accion aki 
no lo afecta e clientenan di 
SVGA, ya cu nan tin un re- 
sponsabilidad cu e muchanan 
special, y tabatin hendenan 
cu a keda trahado. “Nos ta 
hopi responsabel! Nunca nos 
ta laga e luga bashi,” el a bisa 
na prensa. 

Nan no tabatin niun docu- 
mento of manifiesto pa en- 
trega na e mandatario Glen- 
bert Croes. Pero si nan kier 
a papia prome cu e manda- 
tario pa crea un compromiso 


of acuerdo. Despues nan lo 
manda un protocol a base di 
loke nan a palabra den e re- 
union di ayera. Tambe nan 
lo conveni un fecha limite, a 
base di nan deliberacion. 

Considerando cu SVGA ta un 
fundacion, Geerman a bisa 
cu e directiva mester asumi 
su responsabilidad tambe, ya 
cu nan no por keda presiona 
riba e mandatario so. Nan 
tin un reunion pendiente cu 
e directiva di SVGA den e 
prome siman di augustus. 

Geerman a indica cu e traha- 
donan no por warda mas. A 
pesar cu consecuentemente 
Minister di Asunto Social a 
priminti di haci un esfuerso, 
pero nada no a tuma luga. 

E situacion aki ta data for di 
2016, y aunke nan a yega di 
trece e problema aki cerca e 
gobierno anterior, no por a 
yega na un acuerdo. Geer- 
man a bisa cu nan a yega di 
protesta tambe e tempo aya. 

Na momento cu e gobierno 
di coalicion aki (MEP-POR- 
RED) a sinta, nan a yega 
di reuni dos biaha caba cu 
Croes. 


Areglo di subsidio nobo 

Prome cu nan a reuni, Croes 
a expresa cu lo trece e asunto 
aki den Conseho di Minister 
cu a reuni ayera mainta mes. 
“Mi ta asumi mi responsabi- 
lidad pa busca solucion pa 
nan,” Croes a bisa. E1 a keda 
di propone un solucion y 
honra tur e promocion pen- 
diente prome cu januari 2017 
den e reunion di Conseho di 
Minister. 

E no a bisa cuanto lo ta e 
suma, pero si e minister a laga 
sa cu esaki no lo sali di e 36 
miyon florin cu parlamento 
a aloca pa atende cu e Crisis 
Plan Social di tres aña. 

E punto di salida lo ta cu 
derecho adkiri di e traha- 
donan mester wordo cumpli, 
honra, respeta y paga. Croes 
a bisa cu nan ta atendiendo e 
crisis social cu seriedad, y no 
ta asina cu nan tin e traha- 
donan den sector social trah- 
ando desanima. 

E1 a agrega cu gobierno tin 
full comprension pa e tra- 
hadonan di SVGA cu a bay 
manifesta. Como Minister di 
Asunto Social, e ta señala cu e 
eror di mas grandi cu a yega 
di sosode ta dia cu cu gobi- 


erno anterior a bin cu ‘auto- 
subsidie’ cu a manca tur fun- 
dacion. Tur hende nan pro- 
mocion di 2017 padilanti no 
por wordo paga, y practica- 
mente e derecho di tur traha- 
do pendiente di promocion a 


wordo elimina. Pa atende e 
asunto aki, Croes a bisa cu tin 
un comision cu ta evaluando 
un areglo di subsidio nobo pa 
bay honra e derecho adkiri 
di e trahadonan di e funda- 
cionnan cu a keda colga. 


Corsou ta para operacionnan 
menos urgente 

WILLEMSTAD - Hospital St. Elisabeth a duna di con- 
oce na tur esnan cu ta haci uso di nan facilidadnan pa 
operacion, cu entrante awe, 10 di juli, ta para tur opera- 
cion ‘electivo’ (no urgente). 

Esaki pa motibo di e situacion fmanciero precario di e enti- 
dad, loke a percura pa escasez di material. Di e manera aki ta 
posible pa garantisa e cuido di emergencia y cuido cronico. 
Mientras tanto Raad van Bestuur di e hospital ta den consulta 
cu gobierno y Inspeccion di Salud pa busca un solucion. 

Aruba lo bin cu propio Camara Presupuestario pa reemplasa CAft 



ORANJESTAD - Re- 
cientemente Premier 
Wever-Croes a consulta 
cu Conseho di Minister 
di su gabinete Wever- 
Croes, y posteriormente 
el a ser pidi pa atende e 
reunion na Hulanda pa 
asina confronta y enfrenta 
Rijksministerraad riba e 
situacion cu Aruba actual- 
mente ta aden. 

Ta asina cu despues di e cam- 
bio di ley di LAft cu a pasa 
den Parlamento, Hulanda 
a laga sa cu e ta poco dificil 
pa nan por acepta y biba cu e 
decision aki y p’esey tambe 
tabata na su luga pa Prome 
Minister atende e reunion aki 
pa splica Conseho di Minis- 
ter di Reino cu, pa Gobierno 
di Aruba, nada a cambia cu 
e decision aki. Pa Gobierno, 
e protocol y normanan cu a 
wordo firma cu Hulanda, ta 
loke ta valido y loke Gobi- 
erno ta cumpli cu ne. 

Segun Premier Wever-Croes, 
supervision ta sumamente 
importante, Aruba sin su- 
pervision no ta posibel mas 
p’esey tambe na aña 2015 ora 
cu e gobierno anterior a bin 
cu e ley aki, Fraccion di MEP 


no tabata di acuerdo cu ne. 
Tabatin varios alternativa riba 
mesa y un di nan ta pa bin cu 
un propio Camara Presupu- 
estario. 

E prome mandatario Arubia- 
no a splica tambe na Conseho 
di Minister di Reino cu Go- 
bierno ta trahando riba e al- 
ternativa aki pa e supervision 
cu lo reemplasa CAft, cua ta 
nos propio Camara Presupu- 
estario. E ley mester wordo 
entrega na Gobierno pronto, 
pero mirando e cambio aki 
den Parlamento, Gobierno ta 
bay acelera e proceso pa bin 
cu Aruba su propio Camara 
Presupuestario. 

“Pa cu esaki mi a indica na 
Conseho di Minister di Re- 
ino cu nos mester tin tempo. 
Pasobra nos no ta cla cune. 
Tampoco nos lo traha un cos 
pura den presion di tempo. 
Nos lo traha algo bon y firme. 
E Camara Presupestario cu lo 
reemplasa CAft, lo tin super- 
vision y ta bay ta den man di 
pais Aruba, segun nos consti- 
tucion. Tambe mester ta bon 
hinca den otro pa asina haci 
e trabou di supervision adec- 
uadamente”, Prome Minister 
a enfatisa. 


Ultimamente tabatin hopi 
rumor cu Aruba lo haya un 
‘aanwijzing’. Esaki sinem- 
bargo, segun Prome Minis- 
ter, no ta posibel pa Aruba. 
Aruba por haya un KB, pero 
no un ‘aanwijzing’. E ultimo 
aki por bay pa Sint Maarten 
of Corsou si. Tambe tabatin 
rumornan cu lo bin un KB 
pa Aruba, cu tampoco tabata 
e caso. Pa cua motibo tambe, 
Prome Minister Evelyn Wev- 
er-Croes a dicidi di bay su 
mes Hulanda y atende Con- 
seho di Minister di Reino pa 
aclaria esaki tambe. 

“A indica Hulanda cu Gobi- 
erno di Aruba sigur mester 
tin mas tempo den e siman- 
nan nos dilanti. Pa mi tabata 
importante pa splica nan kico 
Gobierno di Aruba ta haci- 
endo pa trece e trankilidad na 
Conseho di Minister di Re- 
ino. Nan a indica e ora tambe 
cu no tin necesidad pa rush 
pa trata e tema aki y cu nan 
lo bay hunto cu e trankilidad 
cu nos ta trahando. Pero si 
nan a kier mira cu Gobierno 
ta cumpliendo, cual ta e caso 
tambe”, Prome Minister a in- 
dica. 


E bon noticia, Prome Min- 
ister Evelyn Wever-Croes ta 
enfatisa, ta cu no tin niun in- 
struccion, ni KB cu ta tuman- 
do luga. E relacion den Reino 
ta stabiel y sin friccion y esaki 
tambe ta loke Gobierno di 
Aruba ta traha pe. 

“Esaki ta duna nos espacio 


pa e siguiente simannan pa 
nos sigui traha riba nos pro- 
pio Camara Presupuestario, 
y manera cu esaki wordo fi- 
nalisa, Gobierno lo duna tur 
informacion tocante esaki”, 
asina Prome Minister Evelyn 
Wever-Croes a duna di con- 
oce. 


Bloke sindical ta pidi gobierno contra proposicion riba indexering 


ORANJESTAD - E bloke 
di sindicatonan di sector 
publico (SIMAR, SEPPA, 
TOPA, SPA y SADA a di- 
cidi di bolbe manda ayera 
mes un carta pa gobierno 
cu tin como punto cen- 
tral pa gobierno bin cu un 
contra proposicion riba 
loke nan ta pidiendo di in- 
dexering. Nan ta pidiendo 


3.6% pa compensa e per- 
dida di poder di compra 
di e trahadonan di sector 
publico. 

Nan a dicidi e carta aki despu- 
es cu nan a ricibi un carta cu 
fecha 26 di juni ultimo, como 
contesta na otro carta di 20 di 
juni ultimo cu e bloke sindi- 
cal a yega di manda pa Min- 


ister di Economia y Finansa, 
Xiomara Maduro. Pero den 
e ultimo carta cu gobierno a 
manda pa e bloke sindical, no 
tabatin niun contra proposi- 
cion. 

Presidente di SADA, Edward 
Maduro, kende ta e vocero 
di e bloke sindical, a bisa en- 
faticamente cu ningun mo- 


mento gobierno a bisa den 
su ultimo carta cu nan no lo 
duna indexering of niun tipo 
di compensacion. “Esey ta e 
caminda cu nos ta! Gobierno 
ta duna di conoce cu nan ta 
respeta cu tin di haci cu in- 
flacion, y cu tabatin perdida 
di forsa di compra,” Maduro 
a bisa. 

E bloke sindical ta pidiendo 
3.6% di indexering cu ta ni- 
fica un suma di alrededor 
di 20 miyon florin. Nan tin 
speransa cu despues di e se- 
rie di reunion cu nan ta bin 
sosteniendo cu gobierno, nan 
por yega na un entendimento 
y cu e suma aki di indexering 
lo wordo hinca den e presu- 
puesto 2020 cu mester wordo 
entrega dia 1 di september 
awor. Pues nan ta spera cu 
prome cu gobierno entrega 
su presupuesto pa 2020, e 
asunto di pago di indexering 
mester wordo regla debidam- 
ente. Como informacion adi- 
cional, e presupuesto 2020 - 
segun ley di LAft y e protocol 
firma cu Hulanda- mester tin 
un surplus di 0.5%, kier men 
alrededor di 25 miyon florin. 

E bloke sindical di sector pu- 
blico ta sigui persisti ya cu 


den tur e reunion gobierno a 
mustra cu nan ta compronde 
e parti di e perdida di poder 
di compra, vooral awor cu ta 
wordo papia di un inflacion 
di casi 5%. Ta asina cu gobi- 
erno a yega di pidi e bloke 
sindical aki ‘tempo y espacio’ 
pa nan por cumpli den nan 
margen di un manera of otro 
cu e trahadonan. 

Ayera mainta e bloke sindical 
di sector publico representa 
pa nan respective dirigen- 
tenan a dicidi di bin cu un 
conferencia di prensa den 
sede di SIMAR, ya cu despu- 
es cu nan por a scucha siman 
pasa un declaracion di minis- 
ter Xiomara Maduro, nan ta 
wak cu e mandatario a duna 
‘algun informacion cu no ta 
cuadra.’ 

P’esey nan a dicidi di duna 
nan banda di medaya pa co- 
munidad, pero tambe miem- 
bronan, por tin un bista riba 
kico nan ta haciendo. Den e 
conferencia aki, sindicalista 
Maduro a trece un clarifica- 
cion y splicacion cu el a cu- 
alifica di un manera neutral, 
rond di discusion di index- 
ering. 

Prome Minister Evelyn Wever-Croes: 

‘No por keda haci excepcion pa frontera cera cu Venezuela’ 



ORANJESTAD - Durante 
un conferencia di prensa, 
Prome Minister Evelyn 
Wever-Croes a anuncia cu 
a frontera cu Venezuela 
ta keda cera. Tambe el a 
duna comentario tocante 
e situacion cu Aruba Air- 
lines y aeropuerto chikito. 

Venezuela a cera e frontera cu 
Aruba for di februari. Nan a 
dicidi habri esaki na mei, mas 


sinembargo, Aruba a dicidi di 
cera esaki di nobo pa e situa- 
cion di fluho di persona, y 
ademas pasobra Venezuela a 
tene frontera cera cu Corsou 
y Bonaire. 

E mandatario a splica cu tin 
reunion cada dos siman cu 
Minister di Boneiro y Cor- 
sou pa asina ta riba e mesun 
liña di posicion. Esaki ta cu 
nan tambe lo mantene nan 


fronteranan cera cu e pais La- 
tino Americano. 

“Nos no por tene frontera 
cera eternamente, pero tin 
motibo suficiente pa tene 
cera temporal mente, pa pur- 
ba regla locual tin cu wordo 
regla pa ora cu tin di habri 
frontera ta prepara”, el a ex- 
presa. 

Aruba ta trahando riba e 


modelo ESTA, pa esunnan cu 
ta bin for di Venezuela mes- 
ter aplica online. Asina tin 
miho control ken y cuanto ta 
biniendo Aruba, ‘pa ta pre- 
para den esey’. Apart di esey, 
tambe ta poniendo forsa na e 
control migratorio, di costa 
y otro varios accion pa evita 
impacto cu fluho grandi di 
migrante lo causa na Aruba. 

Wever-Croes a bisa cu mien- 
tras cu e ta compronde e 
situacion, no por yuda mas. 
“Aruba humilde a duna su 
parti, awo ta momento pa 
otro pais duna nan parti”, el 
a expresa. 

Pa e tema di Aruba Airlines, 
hunto cu aeropuerto chikito, 
a dirigi un carta pa gobierno. 
Den esaki nan a splica cu e 
ceramento di frontera a causa 
impacto grandi riba nan ne- 
goshi. Aruba Airlines ta un 
compania cu ta duna trabou 
na 200 persona, mayoria di 
nan ta hende local. 

Nan a pidi pa un vuelo di 
transito, caminda persona di 
Venezuela por bay Merca via 
Aruba. Si no wordo haci asi- 
na, e compania no lo sobre- 
vivi. Wever-Croes a remarca 
cu por haci uzo di Aruba pa 


transito, pero na Aruba nin- 
gun hende por keda si ta bin 
di Venezuela. Nan tin cu keda 
den avion pa bay stret Merca. 

“E peticion a wordo haci y 
nos tin’e den consideracion. 
Aeropuerto chikito tambe 
nos ta deliberando, pero tin 
cu sa cu nos no por habri 
frontera. Ta trahando con nos 
por haci den e situacion pa 
no yega un punto cu e com- 
pania no por sobrevivi”, el a 
expresa. 

Sinembargo, no por duna 
C cada rato excepcion’, sino e 
frontera ta bira debil. E preo- 
cupacion actual ta pa e im- 
pacto cu e crisis di Venezuela 
tin riba Aruba. Un situacion 
delicado y cu mester ta cau- 
teloso den dje. 

Wever-Croes a fmalisa ta 
splica cu no lo habri fron- 
tera, pero e peticion ta den 
consideracion cu varios otro 
compania, pa mira con por 
yega na un solucion of keda 
cla cu opcion di ESTA, entre 
otro, pa evalua si lo habri e 
frontera. 


Prome Minister Evelyn Wever-Croes: 

Tin compromiso pa educacion avansa pa muchanan special 


ORANJESTAD - Prome 
minister Evelyn Wever- 
Croes a anuncia den un 
conferencia di prensa cu 
pa aña 2020/ 2021, lo tin 
enseñansa avansa pa ho- 


ben cu limitacion cu ta 
caba Dun’un Man, pa 
asina nan por ta miho pre- 
para den comunidad. 

E1 a splica cu for di algun 


luna pasa a institui un comis- 
ion cu lo traha riba inclusion. 
E tema a bin dilanti unda cu 
ta trahando riba un plan riba 
termino corto pa cosnan cu 
ta mas urgente, entre nan, 
‘enseñansa avansa pa nos ho- 
ben special’. 

Den cuadro di preocupacion 
cu tin na Aruba pa persona cu 
limitacion cu ta caba na Scol 
Dun’un Man y no tin un 
enseñansa mas avansa cu nan 
por sigui despues. E man- 
datario a bisa cu tin termino 
mediano y termino mas lar- 
go, pero a opta pa e termino 
corto. 

“Ora cu e hobennan aki bay 
cas, tur loke nan a siña ta bay 
perdi, pasobra no tin edad su- 
ficiente pa nan bay traha of 
ta cay den e circulo di Tram- 
polin Pa Trabou. Anto nan ta 
hoben, nan por sigui cu scol”, 
el a expresa. 

Pa e motibo aki, Wever- 
Croes a splica cu for di algun 
tempo ta buscando cual ta e 
miho opcion cu lo bin cune, 


den deliberacion cu funda- 
cion cu ta cay bou Minister 
di Asunto Social, Glenbert 
Croes (MEP). Nan a bay cer- 
ca Verstandelijk Gehandicap- 
ten Aruba (SVGA) pa traha y 
yega na enseñansa avansa pa 
hoben cu limitacion. 

Esunnan cu caba scol, no 
mester di bay cas, pero por 
sigui nan estudio pa despues 
por drenta mercado laboral. 
Cu guia y asistencia nan por 
traha tur trabou cu tin na 
Aruba, e mandatario a re- 
marca. 

“Tin algun comerciante cu 
tin varios di hoben cu limi- 
tacion ta traha cu nan. Tin 
algun cu no por traha unda 
tin hopi hende, mucho des- 
orden, pero nan tin habilidad 
pa haci otro cosnan”, Wever- 
Croes a splica. 

Pa e motibo ey ta importante 
pa traha riba e parti di ense- 
ñansa avansa pa nos hoben- 
nan. Sinembargo, el a agrega 
cu ta di lamenta cu no por 
keda cla pa aña escolar 2019/ 


2020 ‘pasobra ta tuma tem- 
po’. 

Un realidad cu lo bira ora e 
muchanan por sigui cu nan 
scol. “Pa e grupo cu a caba 
e aña aki, Minister Glenbert 
Croes a regla un manera pa 
nan tin un caminda di bay cu 
tin curriculum bou guia di 
Hans Geerman, pa yega na 
un solucion structural cu lo 
bin despues.” 

Pa fmalisa, e mandatario a 
bisa cu e muchanan cu limi- 
tacion merece e oportunidad 
y ta deber di nan pa brinda 
nan esey. Mirando cu Social 
Crisis Plan tabata pa esunnan 
vulnerabel y e grupo aki ta 
mucha vulnerabel, c tin com- 
promiso cu nan’. 



Gasolin ta baha cu 1,5 cen 

ORANJESTAD - Minister di Financia, Asuntonan 
Economico y Cultura ta anuncia e prijsnan nobo di 
benta di combustibel entrante 10 di juli 2019: 


Gasolin unleaded-premium 
(- 1,5 cen) 

Diesel LS 
(- 9,5 cen) 

Kerosin 
cen) 

E prijsnan ta inclui BBO/BAZV/BAVP 


: 208,0 cen p/ltr. 
: 174,2 cen p/ltr. 
: 163,4 cen p/ltr. (- 8,3 

Editorial 


Habri frontera cu Venezuela? 

Ypakico? 


Segun nos a comprende, nos gobierno ta bao 
presion pa habri frontera (aereo) pa vuelo entre 
Aruba y Venezuela. Esaki principalmente pa sca- 
pa existencia di un compania local di aviacion, di 
capital Venezolano asina leu cu nos informacion 
ta yega. Gobierno di su banda ta cuidadoso cu 
tuma e paso aki, pasobra esey por habri porta pa 
hende yega aki y reclama un status di asilo po- 
litico. Ora esey mester sucede nos lo mester tin 
cu cumpli, pasobra esaki lo ta e prome pais unda 
nan ta pisa tera despues di sali di Venezuela. A 
trece e idea tambe di un tipo di ‘waiver’ cu un 
persona lo mester firma prome cu e sali di Ven- 
ezuela, cu mester libra nos di e problema. Sin 
embargo, e pregunta ta si e waiver ey ta bay kita 
e derecho di un persona, unavez cu e yega aki, 
pa reclama su derecho di tur manera. Ademas ta 
keda e asunto di principio cu ora ta dicidi como 
Reino pa mantene frontera cu Venezuela cera, 
anto mester keda actua hunto. Tanten no tin un 
situacion cu henter e frontera entre Venezuela y 
e islanan por habri simultaneamente no mester 
haci esey tampoco. 

Naturalmente nos ta haya e argumentonan di 
banda di e compania di aviacion cu ta teme pa su 
existencia si e frontera no habri. Anto kico? Nos 
mester core cumpli como pais? Kico a pasa tur e 
tempo cu e frontera tabata cera? Nan a sinti falta 
di e ciere? No, pasobra nan tabata bula riba otro 
destino(nan) y no tabatin mester di e ruta riba 
Venezuela. Awor nan a descubri e ‘niche market’ 
ey anto nos mester cumpli? 

Pero nos tin cu tene cuenta cu un aspecto di in- 
teres general, di nos y di Venezuela. Y nos no ta 
papia di interes di e narcoregimen cu tin e pais 
den un gara mortal, sino di interes di e ciudada- 
no comun y coriente, cu ni sikiera tin di come, 
te pa nan tin placa pa bula bay Merca. Esnan cu 
tin placa por bula via Panama o otro lugar pa nan 
yega aya. Pakico e posicion fuerte aki? Den Re- 
ino tin un consenso cu e regimen di teror aki 
mester disparce. Reino Hulandes tambe, mane- 
ra Union Europeo, no ta reconoce Maduro y su 
gobierno como legitimo. Y como cu na e mo- 
mento aki ta importante pa pone mas tanto pre- 
sion posible riba e regimen pa logra cu no sola- 
mente ta negocia, manera ta tumando lugar na e 
momento aki na Barbados, pero cu esaki lo tin 
un resultado positivo pa democracia y libertad 
pa e ciudadano di e pais. Na un momento asina 
ta logico pa no facilita nada na e regimen aki, 


cu te na e momento aki no a demostra di nin- 
gun manera cu nan ta dispuesto pa sikiera para 
e persecucion salvahe contra oposicion. Despu- 
es di bishita di Alto Comisionado pa Derecho 
Humano Michelle Bachelet y emision di su in- 
forme tocante situacion di derecho humano na e 
pais, por a scucha nada mas cu insulto di banda 
di Nicolas Maduro. Anto esaki ta e momento pa 
duna e dictador aki un regalito pa e por bay gaba 
cu Reino Hulandes a ‘suavisa’ nan maneho pa cu 
su gobierno? Absolutamente cu no. 

Nos sa cu riba e isla aki nos gusta limita nos 
horizonte te unda nos ta mira lama. Sin embar- 
go, tin di e momentonan unda nos mester tene 
cuenta cu tin un mundo mas grandi eyfo. Y cu 
nos no por defmi tur cos for di e perspectiva di 
nos economia y nos empleo. Ademas, ta cuanto 
aerolinea a bay ‘belly up’ caba den ultimo añan- 
an, sin cu a saca man pa yuda nan. Y den caso cu 
gobierno, na por ehemplo Curaçao, a hinca man 
den caha gubernamental y saca mas di 30 miyon 
florin pa inverti den un compania, kico a pasa 
seguidamente? Bancarota, placa benta afo. 

Aviacion ta un mundo riba su mes, cu ta biba se- 
gun su propio reglanan. Den ultimo decadanan 
nos a experimenta varios fracaso den e sector aki, 
fundamentalmente pa mismanagement. E ten- 
tacion f ey semper pa ‘pensa demasiado grandi’ 
na lugar di concentra riba e tipo di transporte 
aereo cu e comunicacion entre e islanan ta exigi. 
Despues ta bin e conexion cu destinonan riba 
continente cu ta rekeri bula cu avion mas gran- 
di, cu tur consecuencia cu esaki ta trece cune pa 
loke ta overhead. Nos a lubida con y pakico Air 
Aruba a yega na su fm? Y nos a lubida caba cu 
vuelo riba Venezuela a bira tumba di algun otro 
aerolinea cu nunca a mira nan placa mas? Tur 
esaki no mester sorprende ningun hende paso- 
bra den e caso di Venezuela nos no ta papiando 
di un situacion normal, sino di un ‘rogue state’ 
cu ta haci y deshaci den su teritorio manera nan 
ta haya ta bon. 

Ta pakico Merca, Union Europeo y mayoria 
di e paisnan riba e continente aki ta consciente 
cu mester limita e capacidad di operacion di e 
dictadura malvado aki cu sancion y prohibicion, 
pa obliga nan bay den direccion di un solucion 
negocia. Anto nos mester contribui di nos parti 
tambe na un Venezuela ‘normal’: laga e frontera 
ey cera. 

Ex-presidente Argentino Fernando de la Rua a fayece 



BUENOS AIRES (BBC/ 
France24) - Fernando de 
la Rua, presidente di Ar- 
gentina entre 1999 y 2001, 
a muri ayera cu 81 aña, 
segun e actual presidente 
Argentino, Mauricio Mac- 
ri a confirma. 

E ex-presidente tabatin 
varios dia den hospital 
despues di sufri un fayo di 
curason y riñon. De la Rua 
tabata presidente durante 
un di e pio crisis econom- 
ico den historia di Argen- 


tina. 

Dia 3 di december di 2001, 
meymey di un recesion pro- 
fundo, gobierno di presiden- 
te Fernando de la Rua a im- 
pone via decreto e ‘corralito’. 
E medida aki tabata restringi 
e retiro di deposito bancario 
na un cifra di 250 peso pa si- 
man (250 dollar). 

E intencion tabata pa stop un 
fuga di placa di e sistema cu a 
yega na 20.000 miyon y tabata 
coresponde pa rumornan di 


un collapse economico. 

De la Rua a forma parti di e 
lidernan cu a pusta pa e via 
democratico durante e ape- 
nas tres regimen civil, prome 
cu e regreso cu forsa di e 
dictadura militar na 1976. E1 
a bolbe na su puesto di con- 
gresista na 1983 y tambe a 
yega di administra Buenos 
Aires entre 1996 y 1999. Na 
2012 el a enfrenta un huicio 
pa presunto soborno, pero e 
veredicto a exonera De la Rua 
finalmente. 


Colombia: Jesus Santrich no a presenta na Corte Supremo 


BOGOTA (ElEspectador) 
- E ex-lider guerrillero, 
Jesus Santrich, a ser yama 
pa duna su declaracion 
dilanti di Tribunal pa re- 
sponde pa e cargo cu tin 
relaciona cu narcotrafico. 
For di diasabra 30 di juni 
e ta desapareci, despues cu 
el a bandona su skema di 
siguridad na ETCR di La 
Paz. 

Seuxis Pausias Hernández, 
mas conoci como Jesus Sant- 
rich, e representante na Ca- 
mara pa e partido FARC, a ser 
cita dia 9 di juli, 9or di main- 
ta, pa responde na e cargo di 
delito cu fin di narcotrafico. 
Miembro di su defensa a pre- 
senta na su luga. 

Mainta e abogadonan di e 
guerrillero Gustavo Gallardo 
y Eduardo Matias a yega na e 
Palacio di Husticia. Den un 



intervencion cortico cu pren- tabata sa na unda nan cliente minda te Corte Supremo. Cu 
sa, nan a sigura cu nan no tabata y nan a sigui nan ca- e portanan cera, Corte Su- 


premo a dicidi di no continua 
cu e procedemento pa via di 
e ausencia di e ex-guerrillero. 
Prome cu e diligencia a caba, 
Procuraduria a pidi e Corte 
Supremno di Husticia pa 
dicta un orden di captura 
contra Santrich, debi cu e no 
a cumpli cu e yamada di e tri- 
bunal. Defensa, cu Eduardo 
Matias como vocero, a señala 
cu e ex-guerrillero no a pre- 
senta na e luga pa motibo di 
falta di garantia. 

Dialuna pasa, e Corte a ne- 
nga e pedido di aplasa cu a 
ser realisa pa e abogadonan 
di e ex-guerrillero. Nan ta- 
bata considera cu e Seccion di 
Apelacion di e Hurisdiccion 
Special pa Paz (JEP) ainda no 
a pronuncia tocante e recurso 
cu a ser presenta pa e Procu- 
raduria den contra di e fayo di 
garantia di no extradicion cu 
a ser otorga pa e congresista. 


Fiscalia a inspecciona cas di casa di ex-presidente Ollanta Humala den 

caso Odebrecht 


LIMA (Infobae) - Fisca- 
lia Peruano diamars pasa 
a drenta den e vivienda di 
Nadine Heredia, casa di e 
ex-presidente Peruano Ol- 
lanta Humala, 26 propie- 
dad y oficina, relaciona 
cu e investigacion pa su- 
puesto acto di corupcion 
cometi cu e concesion pa 
Odebrecht di e obranan di 
e Gasoducto di Sur. 

E inspeccion a cuminsa den 
e prome oranan di mainta y 
tabata bou encargo di Fis- 
cal Geovanna Mori, e ekipo 
encarga di investiga e rijnan 
di e caso Lava Jato na Peru, 
ken a solicita y a obtene au- 
torisacion di e Husgado dos 
di Investigacion specialisa na 
delito di Corupcion di Fun- 
cionario. 

“Ta establece cu e fin di e me- 
dida rekeri ta pa haya propie- 
dadnan of informacion cu ta 
di interes pa e investigacion, 



agenda, e-mailnan, mensa- 
henan, video, audio, telefon 
mobil y cualkier otro medio 
audiovisual of documento 
fisico-informatico cu lo duna 
algun tipo di coordinacion 
entre e investigado”, e reso- 
lucion ta indica. 

Wifredo Pedraza, abogado di 
Heredia, a afirma pa e me- 
dionan di prensa den e porta 
di su residencia cu esaki ta un 
‘medida arbitrario’, producto 
di e ‘presion mediatico’ con- 
tra Humala y su casa. Tambe 
a bisa cu te e momentonan no 
ta conoci ‘elemento di con- 
viccion’ cu a hiba e hues pa 
aproba e medida aki. 

E inspeccion aki a produci 
despues cu na fmal di luna 
di juni a publica un serie di 
documento interno di Ode- 
brecht, cu tabata revela e 
presunto pago iregular di 3 
miyon di dollar relaciona cu 
e Gasoducto di Sur, cu a ser 
subasta durante su gobierno. 

Venezuela: Guaido ta ricibi 
asesor special di Union 
Europeo 



CARACAS (ElNacional) 
- Presidente interino di 
Venezuela, Juan Guaido, 
a ricibi ayera na Palacio 
Federal Legislativo En- 
rique Iglesias, asesor spe- 
cial di Union Europeo pa 
Venezuela, y a afirma cu e 
reunion aki u ta parti di un 
ofensiva cu ta inclui tur 
tereno.” 

“Tanto Enrique Iglesias, 
como e Grupo Internacional 
di Contacto, di cual varios 
pais Europeo ta miembro, 
ta preocupa pa e crisis, pa e 
emergencia humanitario, pa 
e informe di Alto Comisio- 
nado cu tabata devastador,” 
Guaido a indica prome cu 
inicio di e sesion di Asamblea 
Nacional. 

Guaido a enfatisa cu mester 
haci uzo di tur espacio pa 
logra un solucion pa e crisis y 
conflicto, y cu “mester pone 


un fin na e sufrimento di nos 
hendenan, pone un fin na e 
tragedia.” 

Guaido a destaca cu nan taba- 
tin contacto cu representante 
di forsanan arma cu kier pasa 
pa banda di Constitucion y 
di otro actornan cu anterior- 
mente a apoya Hugo Chavez 
y Nicolas Maduro. E1 a pone 
como ehemplo Manuel Cris- 
topher Figuera, Luisa Ortega 
Diaz, Hugo Carvajal, Miguel 
Rodriguez Torres, entre otro. 
E1 a afirma cu tur e colabora- 
cion internacional ta parti di 
un strategia, pa cual e ta sigu- 
ra cu tin avance den resolu- 
cion di e conflicto. 

“Nos tin awe e condicionnan 
pa logra construi un salida 
di e crisis y pa logra den nos 
ofensiva asumi tur tereno 
di lucha, no laga nos keda 
confundi, no laga nan dividi 
nos,” el a conclui. 



LIKE US ON 

facebook 

Facebook.com/bondianoticia , 


Venezuela: Maduro ta confirma dialogo cu 

oposicion 



CARACAS (ElNacional) 
- Presidente ‘de facto’ 
Nicolas Maduro a informa 
cu durante e dialogo cu 
oposicion Venezolano, cu 
a reanuda dialuna pasa, 
cu mediacion di gobierno 
di Noruega, a presenta un 
agenda di seis punto. 

“Di e agenda integral ey, mi ta 
sigur, si traha cu bon boluntad 
y no tin intervencionismo di 
Merca pa daña e mesa ey, mi 
ta sigur cu lo sali acuerdonan 
parcial na beneficio di 
Venezuela,” Maduro a bisa 
na palacio Miraflores, como 
parti di su encuentro cu e 


guru y lider spiritual Ravi 
Shankar Ratnam. 

E presidente di Partido 
Socialista Uni di Venezuela 
(PSUV) a señala cu tabata 
positivo pa hiba na mesa 
e diferente ambitonan 
nacional y no solamente esun 
economico. E1 a sigura cu 
esey ta e cambio mas grandi 
compara cu e encuentronan 
anterior cu oposicion. 

“Den e seis puntonan ey tin 
e vision di henter e pais. E 
necesidadnan y e temanan 
di necesidad nacional. Tur: 
economico, social, cultural, 
di tur tipo,” Maduro a 


enfatisa. 

E dirigente socialista a señala 
cu e encuentro na Barbados 
dialuna a dura cinco ora. “Mi 
ta hopi optimista. Tabatin 
un sesion di cinco ora y ta 
parce mi cu, paso a paso, 
cu pasenshi strategico, nos 
ta habri caminda di paz, 
di no violencia, di dialogo 
constructivo pa Venezuela.” 
Riba rednan social ta domina 
bastante skepticismo pa 
cu exito di e negociacion, 
tambe en bista di anterior 
intentonan cu a resulta den 
un tactica di e dictadura pa 
gana tempo. 


V^LONGLIFE 

CONTRACTORS 


Ta buska: 



Tilers 

Plumbers 

Carpenters 

Metal stud framers 

Drywall installer (sheetrock) 


*Mester tin permiso valido di trabao 
*Aplicacion ta cera dia 19 di juli 2019. 


Pa solicita por favor tuma contact 
cu Christy Christiaans, 587.4444 

Operacionnan di Emergencia tambe posibel pafo di Reino Hulandes 



BARBADOS - Dialuna 
ultimo Prome Minister di 
Sint Maarten, Leona Mar- 
lin-Romeo, na nomber di 
Reino Hulandes a firma 
un ‘Memorandum of Un- 
derstanding’ (MoU) cu 
Caribbean Disaster Emer- 
gency Management Agen- 
cy (CDEMA), na Barba- 
dos. 

CDEMA ta e forum profe- 
sional di coordinacion or- 
ganisa di CARICOM, pa 
combatimento di desaster 
den Region Caribe. Du- 
rante e ceremonia di firma- 
mento, e Prome Minister di 
Sint Maarten a para keto na 
e contribucion di Militarnan 
Hulandes durante temporada 
di operacionnan di Emer- 
gencia di ultimo añanan. Ci- 
tando: ‘Speaking on behalf of 
the Kingdom of the Nether- 
lands, I am proud to refer to 
the great ability of the Dutch 
Royal Navy, based on Cu- 
raçao, who has shown their 
willingness to assist with 
vital relief, which it has de- 
livered to various nations in 
the region. The Dutch Royal 
Navy has acted swiftly and 


accurately and with great de- 
termination in the cases of 
disaster, for example in Haiti 
in 2010 and 2015 and Domi- 
nica in 2015 and 2017. Not 
to mention the invaluable 
role the Dutch Royal Navy 
Command has played in the 


Caribbean during the emer- 
gency response and relief 
efforts on Sint Maarten post 
Hurricane Irma.’ 

Tapiando na nomber di Re- 
ino Hulandes, mi ta orguyoso 
di referi na e gran habilidad di 


Marina Real Hulandes, basa 
na Corsou, cu a mustra nan 
boluntad pa asisti cu alivio 
vital, cu nan a duna na varios 
nacion den region. Marina 
Real Hulandes a actua cu li- 
heresa y precision y cu gran 
determinacion den casonan 


di desaster, por ehempel na 
Haiti na 2010 y 2015, y Dom- 
inica na 2015 y 2017. 

No mester keda sin mencio- 
na e rol asina valioso cu e Co- 
mando di Marina Real Hu- 
landes a hunga den Caribe 
durante e reaccion di emer- 
gencia y esfuersonan di alivio 
na Sint Maarten despues di 
Horcan Irma.’ 

Cu firmamento di e MoU 
aki, e colaboracion entre 
Reino cu CDEMA ta keda 
formalisa y un eventual con- 
tribucion Hulandes na mo- 
mento di crisis (di horcan) 
den Region Caribe - den 
practica hopi biaha duna 
pa Defensa/CZMCARIB - 
por keda conecta miho cu e 
structura regional di coor- 
dinacion di combatimento 
na momento di desaster, pa 
mayo eficiencia na momento 
desplega esaki. 

Ademas di Reino Hulandes 
tambe Reino Uni, Canada, 
Estados Unidos di Merca y 
Francia ta conecta cu CDE- 
MA, cu e meta pa asina por 
utilisa nan eventual contri- 
bucionnan den e cuadro di e 
gestion di crisis, di e manera 
mas eficaz y eficiente. 


Hoben di Friesland haya 
morto den greppel 

HEERENVEEN (DutchNews.nl) - E curpa di Arnee 
Elsinga di 21 aña di edad a ser haya den un greppel 
cerca di un scol primario na Heerenveen, Telegraaf a 
informa. 

E hoben tabata desapareci for di fin di siman pasa y Polis a 
bisa cu nan no ta kere cu su morto ta sospechoso. Decena di 
boluntario di Search And Rescue Friesland tabata buscando 
den e area y dos homber a descubri e curpa dialuna anochi. 
E greppel na unda cu a haya e curpa ta solamente algun shen 
meter di e victima su cas. 




Dos avion a dal contra otro na Schiphol 


AMSTERDAM (Dutch- 
News.nl) - Dos avion di 
pasahero a dal contra otro 
na porta di Schiphol, esaki 
ta locual medionan di co- 
municacion Hulandes a 
bisa 

E avionnan ta pertenece na 
KLM y Easy Jet, e impacto 
aparentemente a sosode du- 
rante di e pushamento patras 


di e avion, ora cu un avion ta 
wordo pusha patras pa un ve- 
hiculo chikito. 

E pasaheronan a wordo pasa 
pa otro avionnan pa asina nan 
por continua nan biahe, y 
aeropuerto ta investigando e 
sucedido, segun NU.nl. 

Esaki ta di dos biaha cu e ta 
sosode na gate di Schiphol e 
aña aki. E ultimo a sosode na 
februari ora cu dos avion di 


KLM a dal contra otro, un di 
cual tambe tabata den un pro- 
ceso di wordo pusha patras. 

Un investigacion oficial ta 
andando. 

Siman pasa gobierno a anun- 
cia cu Schiphol a haya per- 
miso pa realisa 40,000 vuelo 
pa aña, ademas di su maximo 
di 50,000, si cumpli cu cierto 
condicionnan. 

Imagina bo mes 
den bo mesun 
auto! 


Pa mas informacion yama 523 2250 


BANCO Dl CARIBE 




Respaldo financiero pa reactor pa 
produccion di Isotopos medicinal 


AMSTERDAM (DutchNews. 
nl) - Trabou na e reactor nobo 
di e planta nuclear Petten cu ta 
dedica na e produccion di Isoto- 
pos medicinal lo cuminsa na 2021, 
despues cu gobierno a anuncia cu 
nan tin respaldo financiero sigu- 
ra. E reactor actual cu tin 60 aña 
y ta propiedad di e Comision Eu- 
ropeo, lo cera na 2025. 


Minister di Salud Bruno Bruins a 
skirbi, den un carta pa Parlamento, 
cu varios parti ta interesa ta prepara 
pa asina fmancia e proyecto, pero no 
a bisa ken nan ta. “Ainda tin hopi tra- 
bou pa wordo haci, pero awo cu vari- 
os inversionistanan priva a presenta, 
no por cuminsa traha na serio”, el a 
bisa. 


E decision a causa un alarma den e 
comunidad medico pa motibo cu 
Petten ta produci 30% di e suministro 
global di Isotopos medicinal, cu ta ser 
utilisa den tratamentonan di cancer y 
otro enfermedadnan grave. 


Bruins a bisa cu nan tabata prepa- 
rando un plan di respaldo “ den caso 
inespera cu e interesnan di estado no 
por ser suficientemente protegi den e 
negociacionnan cu e inversionistanan 
priva. 



Huma di microwave a causa 
evacuacion na aeropuerto Princess 

Juliana 



PHILLIPSBURG (The Daily 
Herald) - Diamars atardi traha- 
do y pasaheronan di Aeropuerto 
Internacional Princess Juliana 
(PJIA) a ser evacua di e terminal, 
despues di scucha un zonido di 
alarma di candela. 


e detector di huma a cuminsa zona. 

E Departamento di Bombero a duna 
aeropuerto luz berde banda di 3pm y 
asina nan por a drenta e terminal bek. 
Pasaheronan a experencia un dia lar- 
go pa motibo di inconveniencia. 


Bomberonan a yega aeropuerto pa 
yuda, mientras cu e bomberonan di 
aeropuerto a cuminsa busca unda 
tin cualkier candela den e edificio. 
Despues di un investigacion cuidado- 
so, e bomberonan a descubri cu un 
microwave a keinta y esaki a haci cu 


E Director Ehecutivo di PIJA, Brina 
Mingo, a gradici personal di bombero 
pa a responde asina lihe, pa asina ga- 
rantisa e siguridad di e pasaheronan, 
mediante di ehercicio di protocol di 
evacuacion di siguridad. 

Clasificado 


ECONOMICO 


Personal GRATIS max. 20 palabra 


PASA LAGA BO AVISO NA OFICINA DI BON DIA 
ARUBA WESTSTRAAT#22 FQR DI 9:OOAM^:OOPM 

Email nos na 

classified@rapnv.com 


TABENDE 

Commercial property in Bar- 
cadera, build-up 424 m2, land 
2400 m2for $337.000 
Tel. 593 6318 


SERVICIO PUBLICO 

Gran Feria di Fruta y Verdura 
na Rococo Plaza diahuebs, 
diabierna y diasabra 3 or te cu 
8 or anochi. Tur siman 


SERVICIO PUBLICO 

ta yuda busca cas 
pa cumpra of huur 

Tel. 563 1449 


TA HUUR 

La Cabana 
1 bdrsleep4 
10 aug. 2019 for 1 week 

Tel.583 8132/641 6184 


SERVICIO PUBLICO 

ta haci tur tipo di trabou 
di costurera 

Tel. 593 2085 


SERVIO PUBLICO 

Ta ofrece pa verf y chapi cura 
bon prijs. Nos ta hiba e sushi. 
Yama pa mas informacion na 

563 4828/5679610 


TAHUUR 

Cas grandi na Playa di 3 
camber, sala, cushina, baño 
Fls.2000 p/l + deposito 

Tel.594 8842 


TAHUUR 

Oficina na Playa cu baño y 
propio parkeo di 3 auto 115 m2 
Fls.2300 discutibel 

Tel. 594 8842 


SERVICIO 

Unified One Events 
Photos , films, wedding 
Tel. 749 2533 


TA BENDE 

Toyota Yaris ‘07 Std. airco, 
motor 100% Fls.5700 
Ford RangerXLT atm, airco blit 
Fls.5500 

Tel. 733 4448 


TA BENDE 

un cas, 3 camber, 2 baño na 
Bushiri, Caya Soeur Meletia 
AWG. 375.000,= 

Tel: 592.9966 


SERVICIO PUBLICO 

Sra. ta busca trabou den cuido 
di mucha y anciano y tambe 
limpieza di cas of oficina 

Tel. 749 6870 


SERVICIO PUBLICO 

Buscando auto pa huur y na 
bon prijs? yama nos 
Tel.593 9953/ 593 8453 


SERVICIO PUBLICO 

Handyman 

pa tur trabou di verfmento, 
plumbing tuberia, chapi, limpieza 
di cura, drecha mata. contact. 
Tel. 568 3728 


SERVICIO PUBLICO 

Barata Barata 

Nos ta chapi, lanta sushi, spuit 
veneno, corta mata, na bon prijs 
Arubiano balente 

Call 592 5766 


SERVICIO PUBLICO 

Pa haci trabow di verf y chapi, 
tur mantencion di pafor di cas 
Yama y puntra pa Benito na 

Tel.593 0040 


Te Huur 

Woonhuis plus Omheining 
2slaapkamer, Ibadkamer 
keuken/woonkamer 
voor/acherporch Babijn 16B 
1800 florin P/M plus borg 
Tel.7417262 


AB0NA PA SOLAMENTE AFL. 38,- PA LUNAYRICIBITUR DIA B0 CORANTNAN PREFERI 

MAS CERCA Dl BOI 



Yena aki bao e siguiente informacion 


□ Cobranza na Cas. 

□ Cobranza na Trabao. 

CD Paga via Banco (Standing Order) Aruba Bdnk no:33266 8 

□ Paga Aruba Bank AB0 0NLINE . 
. □ Paga CMB 0NLINE . 

□ Personal na ofidna di Bon Dia Aruba. 
. nPonedenBox. 

□ Tira den Cura. 

□ 3 Luna □ 6Luna □ 1 aña 


Telefon 

Nomber completo: 

Adres di entrega:. 

Adres di cobranza: 

Pago Adelanta: 


TA HUUR 

Per aug groot appartament 
lof 2 personen slaapkamer 
met airco inverter 
ongemeubileerd 1000,- p/m 
gemuebileerd 1200,- p/m 
excl. elektra & gas 
Tel. 747 2298 


SERVICIO PUBLICO 

Christina God Gifted Spiritualist 
I specialize in love marriage 
I will reunite the separated 
I remove all evil negative 
energy 

I succeed where others have 
failed fast immediate results 
1-561-557-9540 


TAHUUR 

La Cabana 1 bdr sleep 4 
8 aug. 2019 for 1 week 

Tel. 583 8132/641 6184 


GRATIS 

Nos ta piki tur sorto di auto bieu, 
gratis. Tambe airco, bateria, 
stoof, wasmachin, frigidaire etc 

Tel. 561 4297/561 5179 


TABENDE 

Bonchi largo, concomber chiq- 
uito, berenhein, smoothie y mas. 
Goshen Farm, Alto Vista 52 
Tel. 587 9008 


SERVICIO PUBLICO 

Masaje relajante, sports ma- 
sajes, aroma terapia, piedras 
calientes, reflexologia, faciales 
Sabana Basora # 157 P.Ch. 

Tel. 561 8520 


TAHUUR 

entrante 25 di july 2019 
ta huur studio apartment full 
muebla pa 1 persona please. 
Piedra Plat. Mas info por yama 

Tel.741 8637 


TAHUUR 

Bachi pa tur ocasion 
Tel. 749 2533 


TABENDE 

un cas na Apelsinastraat di 3 
cambery 1 baño, un studio 
apartment, pa Fls.380.000 

Tel:593 6318 


TABENDE 

BBQ Grill “crioyo” duradero 
Prijs Af 1.250 
Tel. 569 7787 


TABENDE 

Cas y Studio apart. 

3 camber, 1 baño, cushina, 
comedor, sala y veranda 
PrijsAfl. 195.000.00 
Tel.588 2942 / 593 2578 


SERVICIO PUBLICO 

Handyman pa trabouw di: Verf- 
mento, plumbing, tuberia, chapi 
limpieza di cura, drecha mata 
Tel. 568 3728 


TABENDE 

un cas na Caya Solo/ Tarabana 
Residence di 3 camber y 2 
baño, pa Fls.350.000 yama na 

Tel. 593 6318 


TA BUSCA 

Señora ta busca trabow 
domestico (limpieza di cas)di 
dialuna pa diabierna 

Tel.746 5697 


GARAGE SALE 

Tremendo Garage Sale 
cu hopi cos di cas bunita, bon 
prijs. Lugar Meiveld 47A (cas 
berde) diasabra 6 y diadomingo 
7 di july, di lOam -5pm 
Tel.630 6301 (location) 


TAHUUR 

una habitación amueblada, con 
todo incluido en Playa 

Tel.564 1979 


SERVICIO PUBLICO 

Se ofrece servicio de reparacion 
e instalación de aires acondicio- 
nados Split e industrial también 
reparamos frigidaire, cuartos 
frios y fabricadores de hielo 
Tel. 600 0750 


TAHUUR 

Apto 1 cambery mei, cushina, 
baño, entrada priva, full muebla 
pa un pareha FI.1100 excl. utl 
Tel.566 6849 


SERVICIO PUBLICO 

recojemos todo tipo de basura 
(nevera, estufa, etc) 

Tel. 564 1979 


SERVICIO PUBLICO 

Ta haci tur trabou di 
construccion y carpinteria y tur 
cos cu ta furamento di stul 

Tel : 746 0518 


TA BUSCA 

Trabou como ayudante 
di cushina 

Tel. 641 3811 


TAHUUR 

Studio Apart. pa 1 persona 
inclui utl. exclui electr. na 
San Nicolas 650 p/l + dest/ 
Disponible 1 juni 

Tel : 584 1008/563 9483/ 
594 2502 


Yama na telefon: 582-7800 of manda un email na accounting@bondia.com 

www.bondia.com 

Ruthy Vrieswijk-Bergen: 

‘Bon dia yen di alegria’ 


ORANJESTAD - Un bon siman colma di salud y alegria 
pa nos tur ! Laga nos cuminsa pa felicita e fanaticonan 
di e teamnan di futbol cu a gana e campeonato den fin 
di siman cu a pasa. Nos cu como teenager a wak hopi 
partido di futbol riba tereno local pa campeonatonan 
local riba nos dushi isla, a keda un crenchi decepciona 
den e refereenan internacional, pero ningun wega ta 
perfecto. 

Esunnan cu a gana a gana. Nos ta di opinion tambe cu no ta 
agradabel pa mira un wega di futbol mientras esunnan cu ta 
transmiti esaki describi e wega kico ta pasando, ta menciona 
un monton di nomber di fanaticonan den sintonia. Nos per- 
sonalmente no a gusta e parti ey, e ta kita bo smaak y concen- 
tracion for di riba e wega. Un persona a bisa cu pa falta di pa- 
labra y creatividad nan ta copia for di esunnan cu ta transmiti 
paradanan di carnaval. Of ta Tele Aruba kier sa si hopi hende 
ta sintonisa nan ? Mi ta hopi contento cu por a disfruta di e 
partido dama Hulanda vs Merca na otro canal, mas serio. 
Hulanda a demostra berdad cu e ta top, y nos tambe ta con- 
tento cu nan di dos logra toch, nan a lucha hopi duro y dem- 
ostra cu nan ta un di e mihonan di mundo. Awor ban prepara 
pa weganan olimpico. Ta normal cu bo por lesa tur sorto di 
comentario ariba facebook y un di nan cu nos a lesa tawata 
di un persona cu a critica Hulanda bisando algo di f’Schoen- 
maker hou je bij je leest di traha keeshi cu klompen”, jam- 
mer cu no ta tur hende di Aruba, mi ta supone cu e tambe a 
nace aki, ta stima y respeta nan Madre Patria Hulanda y of e 
persona aki no tin ningun famia ta biba na Hulanda, gosando 
di tur nan beneficionan y bunita oportunidad di sigui crece y 
bay padilanti. 

Naaaaah, bo no por tuma hende asina na malo ta nan humilde 
opinion. Nan no sa tur cos tampoco . All in all e tawata un 
fm di siman yen di bunita emocion y nos grupo di tia tio pri- 
ma primo y ruman a sigui canta nos dushi karaeokee cu nos 
potente stemnan y a pasa super dushi hunto como un famia 
grandi uni. Cada un di nos cu nos talento di canta den nos bos 
angelical. E dicho di “sucu no sa gaba su mes” ta warda aki- 
nan den lachi cashi, pasobra, ta tur presente sa canta anto bon 
!!! Ta parti di nos auto estima pa bisa esaki cu tur trankilidad. 
Tin cantante di Misa y tin cantante popular cu por canta tur 
cantica cu no ta solamente di misa. Nos ta den e ultimo gru- 
po aki, having fun expresando nos gratitud y alegria pa bida ! 
Pero nos grupo sa canta bunita den Misa tambe durante cierto 
misanan di alabanza, canta hunto cu henter e congregacion. 
Pues all around singers ! Y na 4 idioma ! 

Asina bo ta wak, cu musica ta alegra e curason ! Y cu ta bunita 
pa ta positivo !!!Eigenlijk tur hende por canta, un mas miho 
cu e otro, pero tur por saca su mesun melodianan di alegria 
sigur ! 

Lady Ruth a goza cantando su Jambalaya masha hopi mes ! 
Tin cu ta puntrele pa bin cu un di tercer One woman show, 
pero esey no lo sosode. E ta super contento con e prome y 
di dos show a bay y ta invita boso awor pa e show di su amiga 
Faritah Luydens, cariñosamente artisticamente yama “Tica 
basha abao” den e luna di september y october venidero den 
Cas di Cultura. 

Ban apoya nos artistanan local cu nan tremendo actuacion cu 
curason. Ah si ! Pabien na tur nos studiantenan cu a slaag y 
of bay over y na esunnan cu tin cu dobla, sigui haci boso best 
, no ta tur hende por haci tur cos den un dos tres, tin biaha 
ta tuma un crenchi mas tempo . Gosa di boso vakantie, corda 
yuda na cas y corda bishita bo grandinan. Exito mas oro pa 
otro aña escolar ! 

Ta dushi pa lesa buki, algo dushi pa haci den vakantie tambe 
!Pabien na escritor autor Yolanda Croes cu su buki nobo ! Tur 
Yolanda su bukinan ta interesante, informativo y educativo. 
Nos ta orguyoso riba nos mesun hendenan exitoso riba nan 
tereno di literatura y storianan interesante. 

Danki di curason pa lesa nos relato tambe cu hopi atencion ! 
Pasa un dushi dia yen di alegria !! 

SEPPA , ni Magaly Brito no tin ningun interespa baha gobierno: 

Minister di Labor ta propaganda un ‘arbowet’ y otro 
ministerio ta actua contra esaki 


ORANJESTAD - Sindi- 
cato SEPPA a reacciona 
energicamente tocante 
algun insinuacion cu nan 
por a tende y cu nan a cu- 
alifica como ‘yen di men- 
tira’ di e mandatario en- 
carga cu enseñansa. 

E dirigente sindical di SEP- 
PA, Magaly Brito - kende 
siman pasa hunto cu Presi- 
dente di SIMAR, Josefme 
Albertus, a lidera un accion 
di docente, caminda nan a 
entrega tanto pa Parlamento 
como na gobierno un mani- 
fiesto, of loke nan a yama 
un ‘mocion di desconfiansa’, 
contra Minister di Ense- 
ñansa, Rudy Lampe - a laga 
sa den su comunicado cu si 
tabatin reunion si of no na 
Cas di Partido, nan ta haya cu 
esey no ta nan asunto. Y cu e 
minister en cuestion ta sigur 
cu organisadonan a reuni cu 
personanan prominente di e 
partido berde, tampoco. E ta 
kere cu lo ta bon pa Lampe 
bisa ta kende y na unda e su- 
puesto reunion a tuma luga. 

SEPPA ta reta e minister pa 
bin cu prueba. Nan ta haya cu 
no ta prome biaha cu SEPPA 
ta reta gobernantenan, cu ta 
bin cu e ‘slogan’ politico aki, 
pa bin cu prueba. Te dia di 
awe nan a keda busca tambe. 
E sindicato ta trece dilanti 
textualmente cu pa informa- 
cion di ministro, y pa mus- 
tra con bruha e ta, SEPPA 
ta inform’e cu loke si a pasa 
ta cu prome cu e manifies- 
to, SEPPA y SIMAR a sinta 
elabora tur e puntonan cu a 
trece den reunionnan, pone 
den e manifiesto y di eynan a 
yega pabao. Pa e motibo ey, e 
reunion cu el a pidi no a bay 
door. SEPPA sa kico el a haci 
ora e Tumornan’ tabata cir- 
cula; y si despues e minister 
a wordo sentencia pa actonan 
cu el a comete, e tin cu para 
pa loke e ta haci. 

Brito ta señala cu SEPPA a 
atende diferente independi- 
sacion di departamentonan. 
Den tur SEPPA a hiba discu- 
sionnan sano, habri y yega na 
acuerdonan. Nan a pasa den e 
situacionnan aki cu tur gobi- 
erno di cua asignatura cu por 
ta. Na fmal ta laga e decision 
fmal tambe na e trahadonan, 
kico nan ta desea! Esaki sem- 
per a bay di e forma aki. Tin 
hende ta bay over den e or- 
ganisacion nobo y tin cu no ta 
bay over. Esaki ta normal, ya 
cu SEPPA ta sigui e mandato 


di su miembronan. 

Independisacion di DPS 

Den e caso di independisa- 
cion di DPS, e prome reac- 
cionnan cu despues di dife- 
rente encuentro a keda como 
e unico mensahe na SEPPA 
tabata bon cla: Si e minister 
kier bay e direccion aki mes, 
esunnan den enseñansa no ta 
interesa pa bay su tras. 

Mescos cu SEPPA a tene en- 
cuentronan cu su miembro- 
nan, tin diferente scol apart 
of hunto cu otro scol cu a 
tene nan mesun encuentro- 
nan. Esakinan organisa pa e 
propio docentenan, pa scucha 
Lampe, y tambe pa wordo 
scucha pa nos Parlamentari- 
onan. Nan ta haya cu e men- 
sahe tabata cla y raspa, esta no 
ta bay over den e fundacion di 
Lampe. A base di esaki tambe 
e docentenan a entrega nan 
posicion na Parlamento di 
Aruba. SEPPA tur momento 
a sa di scucha e miembronan, 


a laga e miembronan dicidi 
kico nan kier y e mensahe aki 
a wordo manda te cu despues 
e decision a cay cu ta pone e 
asunto di stichting ‘on hold’. 

E mesun peticion cu den e 
reunion publico ultimo na 
Parlamento, cu e mayoria di 
esunnan presente a haci na 
Minister di Enseñanza den 
relacion cu SPO y Traimer- 
dia. Pone tur cos ‘on hold’. 

Palabranan cu despues ta 
parce cu e mesun Minister di 
Enseñansa no ta compronde, 
segun su declaracion den un 
entrevista, pasobra mester 
splik’e den placa chikito, via 
carta, sino e no por pone nada 
‘on hold’. 

“Dialogo” cu partnernan 
social 

Brito ta sigui bisa cu loke ta- 
bata importante den e casi 20 
aña di gobernacion na Aruba, 
ta e necesidad di dialogo. E 
gobiernonan den e añanan 


aki a para pa e pensamento 
di dialogo na mesa pa yega 
na solucionnan. E buskeda di 
consenso pa resolve diferen- 
cianan di opinion, transpar- 
encia, respet pa sindicalismo, 
etc. 

Claramente e ta haya cu aki 
tin un diferencia grandisimo 
di mentalidad. “Un minis- 
ter cu ta kere cu pasobra e ta 
minister, e ta bin impone. Ta 
kere cu ‘dialogo’ ta nifica cu 
esun ta bin scucha loke e otro 
kier y e otro tin cu keda keto. 
Esaki ta e fayonan cu tin na 
e momentonan aki, e falta di 
dialogo!”, el a indica. 

SEPPA ta forma parti como 
delegado fiho di e structura 
di ‘Dialogo Tripartite Social 
Laboral’ (DTSL). Y e forma 
aki di dialoga no ta loke tur 
esunnan cu ta forma parti di 
e structura aki ta para p’e. Y 
esey cu esaki ta un structu- 
ra, reglamentonan y defmi- 
cionnan cu gobierno mes a 
propone! Ta pa e motibo aki, 


SEPPA como miembro fiho 
den Congreso di Dialogo Tri- 
partite Social Laboral a acerca 
minister di Labor y Asun- 
tonan Social pa claridad di 
‘kico ta awo?’ E ta propagan- 
da un Arbowet, y otro minis- 
terio ta actua completamente 
contra di esaki? 

Mas ainda, mustrando e 
Minister di Labor y Asun- 
tonan Social cu no tin re- 
spet pa e forma di dialoga 
na mesa. Tambe tin scolnan 
manera SPO Brazil cu dife- 
rente Tayonan’ cual no ta 
cumpli cu e rekisitonan di 
siguridad, higiena, bienestar, 
etc. pa trahadonan. Pa e moti- 
bonan aki tambe cu SEPPA, y 
nos a compronde cu SIMAR 
tambe, a pidi Minister di La- 
bor pa laga haci un inspecci- 
on. No por pretende di sigui 
pone docentenan traha den 
un situacion asina. Di akinan 
a bay e control tambe na SPO 
Brazil. 

Candela den baki di pickup caminda pa dump 


BARCADERA - Diamars riba Barcadera chauffeur di 
un pickup s-10 a hay’e confronta cu un situacion straño 
y ta core para e auto memey di caminda. 

E chauffeur a para memey caminda pa motibo cu hopi huma 
mes tabata sali for di e baki pickup. Candela a bira basta grandi 
y a cuminsa pega tur e sushinan cu e tabata na caminda cune 
pa dump. Ta desconoci kico tabata causa di e candela. Cu ayu- 
do di algun mirones a logra paga e candela. 




Yiu homber a bay cas y 
menasa mama cu morto 



ORANJESTAD - Diamars atardi polis a keda dirigi na 
Hugo de Grootstraat na Playa pa yiu homber cu a pre- 
senta na cas y menasa e mama. 


Patruya na e sitio a combersa cu e mama y e yiu homber di 
edad caba tabata t’ey ainda causando molester. E yiu homber 
grandi a te hasta menasa e mama cu morto cu a pone cu polis 
a detene bay cune warda. 


Ta cuminsa construi e otro banda di rotonde banda West di Centrale Bank. 

Entrante diahuebs 11 di juli 2019 for di 10’or di mainta lo bay cera e 
banda West(Centrale Bank) pa asina por construi e otro banda di e rotonde. 
E caminda banda Oost lo habri pa trafico den ambos direccion. Diasabra 
dia 13 di juli 2019 lo habri e caminda cu ta conecta for di e rotonde di 
Guardian pa rotonde di Ling & Sons. 

Pa yega Juancho Irausquin Blvd (Centrale Bank) mester pasa via rotonde 
di Alhambra y duracion di construccion lo ta 1 luna. 

DOW y Mota-Engil Aruba ta pidi pueblo di Aruba y 
tur automobilista pa tene cuenta cu e desviacion ariba e ruta menciona. 



DOW> -F 

uomBa 

Mas di mil persona a perde nan bida den conflicto na Libia 

CAIRO (AP) - Bataya en- cu e pelea a cuminsa na 

tre militar na e capital di april ultimo. Un conflicto Forsa leal di Khalifa Hifter, 
Libia a mata mas di 1.000 cu no por stop y ta parti di un veterano militar, a cumin- 
persona for di e momento potencia regional. sa un ofensa na Tripoli, anto 


esaki a avansa e tropanan na 
sur di ciudad y a topa cu mili- 
tar cu ta conecta cu gobierno, 
conoci cu Merca. 

Ehercito nacional di Hifter ta 
esun mas grandi y miho or- 
ganisa cu cualkier otro grupo 
militar di e pais. Nan ta conta 
cu sosten di Egipto, Emirato 
Arabe Uni y Rusia. Sinem- 
bargo ta enfrenta un resisten- 
cia di combatiente alinea cu 
gobierno reconoci pa Merca, 
cual tambe ta conta cu yu- 
dansa di Qatar y Turkia. 

Organisacion mundial di 
salud a bisa den un declara- 
cion cu E048 persona a muri, 
106 di nan ta civil. Ta bisa cu 
5.558 persona ta herida, in- 
cluyendo 289 civil. Miles di 
inmigrante Africano ta cap- 
tura pa forsa di Libia. 


Un atake na un instalacion si- 
man pasa a mata 50 persona, 
principalmente migrante cu 
tabata deteni na e sitio. Libia a 
bira un caos na 2011 despues 
di un accion cu a resulta den 
morto di e dictador gober- 
nante Moammar Gadhafi. E 
pais a bira un punto impor- 
tante pa transito di migrante 
cu ta huy for di guera y po- 
bresa pa un bida miho na Eu- 
ropa. 

Partido di Hifter ta bisa cu e 
ta unico lider cu por pone fm 
na gobierno militar, pa pone 
e pais hunto y evita cu esaki 
bira un refugio pa terorista. 
Su exito ta den kibra milici- 
anan Islamico y otro grupo 
rebelde na Libia. Egipto y 
EAU ta mir’e manera un bal- 
uarte conta Musulman y otro 
gruponan Islamico. 


Francia lo implementa ‘ecotax’ pa ticket di biahe 


PARIS (AP) - Francia lo introduci 
un cobransa nobo riba ticket di avi- 
on na cuminsamento di otro aña. 
Lo uza e ingreso genera pa financia 
alternativa ecologico, segun minis- 
tro di transporte, Elisabeth Borne, 
a bisa. 

Ecotax lo costa 1.50 euro y 18 euro, e 
lo wordo aplica pa mayoria di vuelo cu 
ta sali for di Francia. Cu excepcion bi- 
ahe nacional den teritorio di Corcega y 
Francia, tambe lo aplica na esunnan cu 
ta pasa conexion na Francia. 

E ecotax no ta conta pa esunnan cu ta 
yega na e pais. Accion di Air France/ 
KLM y aerolinea economico Easyjet y 
Ryanair a cay despues di cu activistanan 
di medio ambiente ta sostene cu e indu- 
stria di aerolinea mester baha nan emis- 


ion di gas cu ta causa cambio climatico, 
pa combati esaki. 

Segun Borne, biahe nacional y Europeo 
lo tin un impuesto di 1.50 euro pa ticket 
economico y 9 euro pa clase ehecutivo. 
E impuesto ta subi na 18 euro pa biahe di 
negoshi pafo di Union Europeo. 

Ta spera cu e impuesto di Francia lo gen- 
era 180 miyon na 2020 pa inverti den in- 
frastructura di transporte ecologico, in- 
cluyendo trein. E idea ta similar na un cu 
expresident di Franciajacques Chirac, a 
bisa cu lo destina e ingreso na asistencia 
na pais den pobresa. 

Alemania, Italia y algun otro nacion 
tambe tin impuesto di entrada. Otro pais 
Europeo ta pone presion pa baha im- 
puesto di gasolin pa aerolinea di Europa. 



Trump lo investiga acuerdo cu Epstein 



WASHINGTON (AP) - 
Democrata y aspirante pa 
presidencia importante ta 
exigi renuncia di un oficial 
di gabinete di presidente 
Donald Trump, pa motibo 
cu el a yuda forma un acu- 
erdo secreto na 2008, di 
hopi placa pa evita pone 
den prizon Jeffrey Ep- 
stein, acusa di traficacion 
y abuso sexual di menor di 
edad. 

Trump ta bisa cu e ta sinti 
malo pa secretario Alexan- 
der Acosta. Acosta kende ta- 
bata nombra den gabinete, a 
hala atencion di fiscal di New 
York cu a presenta acusacion 
contra e financiero Jeffrey 
Epstein pa abusa di decena di 
mucha muhe menor di edad 


durante decada di 2000. 

Trump, kende a yega di bisa 
den un publicacion cu e con- 
oce e multimiyonario Ep- 
stein, y tabata consider’e un 
persona fantastico, a distan- 
cia su mes, bisando cu nan a 
distancia di otro como 15 aña 
pasa, y cu e ‘no tabata su fan, 
mi por bisa bo esey’. 

Trumpa pidi den varios oca- 
sion cu Cas Blanco pa analisa 
e tema na fondo. Senador 
Chuck Schumera bisa cu 
Acosta mester renuncia y a 
bisa cu si e no hacie, Trump 
mester kit’e for di trabou. 
“Na luga di procesa un trafi- 
cante sexual di mucha, Acosta 
a opta pa lag’e sali facilmente, 
no ta aceptabel. Nos no por 


tin un funcionario principal 
asigna asina”, Schumer a bisa. 
Epstein ta conoci pa un bida 
di luho cu avion priva y con- 
exion poderoso, incluyendo 
cu Trump y ex presidente Bill 
Clinton. E por enfrenta 45 
aña di prizon si ta condena 
pa cargo di trafico sexual y 
conspiracion. E ta declara su 
mes inocente. Na Florida a 
involucra Epstein den crimen 
contra 40 hoben. 

E acuerdo cu Acosta a partic- 
ipa den dje a permiti Epstein 
evita un posibel condena di 
bida largo den prizon. Segun 
e acuerdo di 2008, Epstein 
ta declara culpabel na cargo 
estatal di prostitucion di un 
menor di edad. E1 a cumpli 
13 luna den prizon. 


































B NPW 


HENDEI"! 


DIARANSON 10 JULI 2019 


FAVI a clausura aña escolar FAVI-do 



ORANJESTAD - Reci- 
entemente FAVI a clausu- 
ra nan aña escolar FAVI- 
do. 

FAVI do a hiba su miembro- 
nan Rodgers beach caminda 


cu nan a pasa un dia placen- 
tero yena cu ambiente y asina 
a clausura e actividad pa e 
temporada di vakantie. FAVI 
do lo habri bek dia 22 di au- 
gustus. Aki tin un bista foto- 
grafico di e mainta. 

Arco Kids Summer Camp 2019 a bishita Caribbean Speed Printers 


ORANJESTAD - Ayera 
oficina di Caribbean 
Speed Printers a haya 
bishita di e muchanan di 
Arco Kids Summer Camp 
2019. 

E muchanan a varia entre 
edad di 4 pa 10 aña y ta bou 
guia di juffrouw Sharma, 
juffrouw Shyreen, juffrouw 
Henna y juffrouw Chaina. 

Na comienso por a wak e 
caranan curioso pa haya sa 
mas di corant. Algun a logra 
hiba un combersacion na 
Ingles y Hulandes cu e hefe 
di redaccion di Aruba Today 
Linda Reijnders. Den depar- 


tamento di Bon Dia Aruba 
e chikitin nan a wordo ent- 
revista door di nos reportero 
di Bon Dia Aruba Benjamin 
Romero. 

Aki tur a para bon mucha den 
rij pa asina nan tambe haya 
un entrevista. 

Sigur un atardi unda nan a 
logra di wak full e proceso 
con un corant ta wordo im- 
primi. 

Arco Kids Summer Camp 
lo ta 2 siman largo unda cu 
e chikitinan sigur lo bay siña 
hopi. 

Muchanan di FAVI ta crusa e brug pa un etapa nobo 



ORANJESTAD - Reci- 
entemente ocho alumno 
den educacion regular ba- 
sico y cu alabes ta cliente 
di FAVI ta termina nan 
aña escolar exitosamente 
y ta crusa e brug pa un 
etapa nobo. 

E Fundacion Arubano di es- 
unnan Visualmente Incapac- 
ita (FAVI) a prepara nan mes 
intensivamente durante hopi 
aña y muy in particular pa e 
aña escolar 2018-2019 y awe 
por mira e gran logro di nan 
cliente. 

Tur e alumnonan cu a wordo 
guia door di FAVI, si tur, a sea 
bay over of a slaag. 

E aña escolar tras di lomba 
FAVI su muchanan a marca 
historia y a habri caminda pa 
tur mucha cu limitacion di 
bista. No ta paso bo tin limi- 


tacion di bista ta defmi bo in- 
teligencia. 

Pa prome biaha den historia 
di FAVI dos cliente comple- 
tamente ciego ta cuminsa 
enseñansa regular basico for 
di lste klas y ta termina 6de 
klas. Casiene Tromp di Cole- 
gio Santa Theresita y Gabriel 
Maduro di St. Anna School. 
Tur dos alumno lo bay sigui 
nan enseñansa na Colegio 
San Nicolas (HAVO). 

Cinco otro cliente di FAVI 
cu limitacion di bista tambe 
ta termina nan ultimo aña 
di scol basico cu exito y lo 
drenta MAVO, HAVO. Tam- 
be FAVI ta hopi orguyoso di 
su cliente Shenely Tromp cu 
a gradua di MAVO , Colegio 
San Antonio cu intencion pa 
sigui su studio na EPI. Tur e 
otro muchanan a bay over pa 
un otro klas. 


FAVI no por keda sin yama 
danki pa e bon cooperacion 
di cada scol cu a tuma e reto 
grandi pa guia e alumnonan 
aki. 

FAVI ta tuma e oportunidad 
aki pa gradici Gobierno di 
Aruba, SKOA, DPS, Examen 
Bureau, Dienst Inspectie van 
het Onderwijs, tur e scolnan 
cu a guia nos muchanan tur 
e juffrouwnan den klas, may- 
ornan, familiarnan, sponsor- 
nan, tur coleganan di FAVI 
cu di un of otro forma a guia 
e muchanan y nan mayornan 
y por ultimo nos maestronan 
di FAVI, juffrouw Meredith 
Faarup-Faclé y Nina Fernán- 
dez-Werlemany q.e.p.d. Rina 
Croes-Tromp. E tabata un 
reto sumamente grandi y nan 
a logra. Awor e reto ta sigui! 

Tour de France 2019: 


Elia Viviani ta gana sprint masal den etapa 4 


NANCY - Den di cuatro etapa e Italiano Elia 
Viviani a sali victorioso den sprint di e pelo- 
ton completo, na final di 213 km di ruta cu 
a cuminsa na Reims, cu finish na Nancy. In- 
mediatamente despues di salida tres coredor 
a organisa un escapada y a mantene nan mes 
dilanti durante casi 200 km. Schár, Backaert y 
Offredo a embarca riba un aventura cu di an- 
temano no lo a resulta den un victoria, miran- 
do cu e ekiponan di e sprinternan importante 
tabatin tur cos bao control y no a permiti mas 
escapada. 

Faltando 28 km Offredo a cay atras, despues Back- 
aert tambe a rindi y faltando 17 km ainda, e ultimo 
coredor escapa, Schár, a keda alcansa pa e pelo- 
ton cu tabata preparando pa e sprint final. Lilian 
Calmejane (Total Direct Energie) a purba di escapa 
su so faltando 11 km pero no a logra mas cu algun 
seconde di bentaha. 



Sorpresivamente e lider di careda Julian Ala- 
philippe, contra tur c regla’ cu ta bisa cu coredor 
importante pa clasificacion no ta mete den e trabao 
peligroso di sprint final, a haci bon parti di e tra- 
bao preparativo pa su colega di ekipo Viviani gana, 
mientras cu otro ‘trein’ pa pone sprinter den bon 
posicion a fracasa. Team Jumbo-Visma a pasa den 
esaki, cu ‘motor’ Mike Teunissen na banda robes di 
caminda y su sprinter Dylan Groenewegen na otro 
banda di e peloton. Ora fmalmente Groenewegen 
a logra haya un espacio pa bay dilanti, e sprint a 
caba, cu Viviani triunfante dilanti di un sorpren- 
dente Alexander Kristoff, sigui pa Caleb Ewan y 
un Peter Sagan decepciona atrobe. Groenewegen 
y Teunissen a keda na di 5 y 6 lugar, un fenomeno 
en todo caso unda sprinter y su 'lead out man’ ta 
practicamente na e mesun nivel di velocidad. Den 
entrevista Groenewegen a tuma e culpa bisando e 
mester tabata mas cla den loke e tabata kier haci, 
ademas cu ainda e no ta sinti 100% despues di e 
caida den prome etapa. 

Clasificacion general 

Pa loke ta e clasificacion general no tabatin cam- 
bio; no tabatin caida dramatico tampoco cu por a 
causa perdida di tempo y tur coredor ta den condi- 
cion pa sigui.Julian Alaphilippe ta sigui den jersey 
geel di lider, sigui pa tres coredor di Jumbo-Visma, 
Wout Van Aert na 20 seconde, y Steven Kruiswijk 
y George Bennett na 25 seconde di desbentaha. Ta 
sigui Matthews, Bernal, Thomas, Mas, Van Aver- 
maet y Woods pa e prome 10 puestonan. 

Peter Sagan ta sigui como lider den clasificacion di 
punto (104) sigui pa Elia Viviani (81). Den catego- 
ria di montaña Tim Wellens (Lotto Soudal) ta lider 
cu 7 punto, sigui pa Sandro Meurisse (Wanty-Gob- 
ert). Wout Van Aert ta sigui como lider di e catego- 
ria di hoben, sigui pa Egan Bernal (Team INEOS). 

Etapa 5 

Etapa 5 (175,5km) ta cuminsa na Saint-Dié-des- 
Vosges, den pati oriental di Francia, y ta pasa den 
un region di montaña di altitud mediano, cu subida 
fuerte y cortico y bahada peligroso cu ta exigi tur 
atencion. Prome cu yega fmish na Colmar ta warda 
e coredornan cuatro subida categorisa, incluyendo 
dos di categoria 2. E no ta bay ta un bon dia pa e 
sprinternan. Si no tin escapada di importancia, aun- 
ke e posibilidadnan t’ey, e sprint fmal na Colmar 
ta despues di 10 km di caminda plat, cu ta brinda 
oportunidad pa e sprinternan cu a logra sobrevivi e 
prome dia di subida serio. Actual lider Alaphilippe 
ta ser mira como posible candidato pa ataca, ya cu e 
no ta entre e faboritonan pa gana clasificacion gen- 
eral, pasobra esey no ta su specialidad. 

Cu 19 Aces, Serena ta alcansa semifinal di Wimbledon 


WIMBLEDON (AP) — 
Cu dolor den su hilchi, 
desbentaha pa un break 
di serve den e tercer set 
di su partido di quart fi- 
nal di Wimbledon, Serena 
Williams tabata parce di 
ta den peliger contra un 
oponente cu tabata hun- 
gando e torneo di su bida. 

Elevando su hungamento 
pa logra bay cu e ultimo tres 
wega, cabando e comeback 
cu su di 19 ace - na 121mph 
- Williams a alcansa semifmal 
di All England Club vencien- 
do Alison Riske 6-4, 4-6, 6-3. 

“Mi mester a lora mi camisa 
y hunga duro”, Williams a 
bisa, kende tin shete titulo di 
Wimbledon. “E tabata lagan- 
do su curason riba e cancha.” 

Esey e tabata haci. Riske, un 
tenista di 29 aña di edad for di 
Pittsburgh, tabata presentan- 
do su prome quart fmal may- 


or. Pa Williams, tabata num- 
ber 51. 

Esey por ta e diferencia. Ta 
Williams kende tin memoria 
muscular sin fm den e tipo di 
situacion aki, kende sa locual 
mester pa por atravesa e mo- 
mentonan dificil den e etap- 
anan mas grandi. 

“Defmitivamente mi a pensa 
por ta mi lo haya un chens 
aki aya den algun apertura, 
pero Serena a hisa su nivel di 
e forma con unicamente un 
campeon por”, Riske a bisa, 
“Tabata en berdad hopi inte- 
resante pa mi ta e opositor, 
pasobra mi a sinti su wega y 
su intensidad”, Riske a bisa 
cu un sonrisa. “Mi ta spera e 
bay cu e titulo awo.” 

Despues di elimina Riske den 
singles, Williams a sali hunto 
cu Andy Murray pa gana nan 
partido di segundo ronda den 
mixed doubles 7-5, 6-3 con- 


tra Fabrice Martin y Raquel 
Atawo. 

Proximo pa williams, di 37 


aña di edad, ta un partido 
contra Barbora Strycova di 
Republica Checo, rango #54, 
kende a alcansa su prome 


semifmal di Grand Slam na 
edad di 33 aña cu un victoria 
7-6 (5), 6-1 contra #19 Jo- 
hanna Konta di Reino Uni. 



E ‘Tres Grandinan’ no ta baha velocidad bayendo quart final di Wimbledon 


WIMBLEDON (AP) — 
Roger Federer, Rafael 
Nadal, y Novak Djokovic 
a bay den quart final ayera 
na Wimbledon den cum- 
bre di 14 di e ultimo 16 
campeonato na All Eng- 
land Club. Nan a gana e 
ultimo 10 titulo Grand 


Slam en general, y 53 di 64. 
Y e forma con nan a yega 
e di cuater ronda a sirbi 
como recordatorio di e es- 
pacio enorme entre nan y 
tur e otronan. 

Sam Querrey, un Mericano 
rango #65 kende lo mester 


enfrenta Nadal pa un spot 
den semifmal, a contesta e 
pregunta ki mensahe e trio 
a manda cu nan suprema- 
cia durante e ultimo 15 aña. 
“Simplemente: Nos ta miho 
cu boso’”, Querrey a con- 
testa. 


Pa di 24 biaha, Federer, Nadal 
y Djokovic a alcansa e quart 
fmal na un torneo Grand 
Slam hunto. Den 20 di e 
ocasionnan anterior aki, un 
eventualmente a bay cu e tro- 
feo. Lo ta mas sorprendente 
si esaki no bira e di 21 biaha. 


Ademas di #3 Nadal contra 
Querrey, e otro partidonan 
awe lo ta #1 Djokovic cs #21 
David Goffm; #2 Federer vs 
#8 Kei Nishikori, y #23 Ro- 
berto Bautista vs #26 Guido 
Pella. 

Si tanto Federer como Nadal 
gana, nan lo enfrenta otro den 
semifmal, manera nan a haci 
den French Open luna pasa, 
ora Nadal tabata na caminda 
pa un di 12 campeonato na 
Paris. Nan no a hunga con- 
tra otro den ningun ronda na 
Wimbledon desde e mara- 
viyoso fmal di 2008, ora cu 
Nadal a vence Federer 9-7 
den e di cinco set. 

Y tur esaki ta hunga un rol 
importante. “Experiencia ta 
construi confiansa. Tur locu- 
al nos a logra den nos carera, 
obviamente, nos ta trece riba 
e cancha, e ora ey mayoria di 
hungado ta sinti esey, ta sinti 
presion”, Djokovic a bisa. “Pa 
nos, ta otro partido den Cen- 
ter Court cu nos a experien- 
cia asina hopi biaha.” 

Hungadonan cu a resalta den Copa América considerando 

transferencia pa clubnan Europeo 


RIO DE JANEIRO (AP) 
— Awo cu Copa America 
a finalisa, varios hungado 
Sur Americano cu a re- 
salta durante e torneo ta 
mirando oportunidad pa 
transferi na e miho club- 
nan Europeo. Algun di 
nan por ta mas barata 
awo cu despues, mientras 
otronan ta bon oferta cu 
nunca a hunga pa un team 
Europeo. 

Dani Alves - Brazil 

E capitan di Brazil di 36 aña 
di edad a joke tocante su sta- 
tus mientras el a sali di sta- 
dion Maracaná despues di 
gana Copa America, y a keda 
scogi como miho hungado di 
e torneo. “Mi no tin partido 
di team nacional, no tin club 
unda pa bay. Bo por haya un 
trabou pa mi?” el a bisa. 

E contract di Alves cu Paris 
Saint-Germain a caduca, y e 
ta un agente liber pa bay unda 
cu ta, tanten cu e sigui gana. 

Alves a hisa un cantidad sor- 
prendente di 40 trofeo den 
su carera profesional, y ainda 
ta hopi fit. E1 a hunga henter 
90 minuut den varios partido 
den torneo di Brazil, y tambe 
lo por bira un centrocampista 


pa extende su carera. 

Tambe por continua cu su 
team nacional, maske e lo tin 
39 aña di edad pa e Mundial 
di Qatar 2022. 

Everton - Brazil 

E ala iskierdo di 23 aña di 
edad a hunga unicamente pa- 
sobra Neymar tabata lesiona, 
y a bira un miembro clave 
di e team ganado di Copa 
America. Everton a empata 
cu Paolo Guerrero di Peru 
como e anotado top di e tor- 
neo, cu tres gol. E por anota 
for di rango largo y ta birando 
un miho hungado. Conoci 
na cas como ‘Cebolinha’, un 
referencia na un personahe di 
comiquita di Brazil, Everton 
ya a sugeri Inglatera of Spaña 
lo ta su destino preferi. 

Club Brazilero Grémio a 
pone e suma pa transferen- 
cia di Everton na 80 miyon 
euro, un prijs cu lo por hisa 
despues di su presentacion 
den e torneo. Scoutnan lo 
por mir’e den accion cu su 
club awe. 

Gatito Fernandez - Para- 
guay 

Niun hende a keda scogi 
como miho hungado di e 


partido den Copa America 
mas cu e portero cu ta hunga 
pa Botafogo di Brazil. Fer- 
nandez, di 31 aña di edad, a 
hunga cuater partido solido, 
incluyendo un quart fmal 
memorabel contra Brazil den 
cual el a salba ocho tiro, tres 
di nan espectacular, durante 
tempo regular. 

Hasta prome cu e torneo, 
Fernandez tabata conside- 
rando un transferencia pa 
cumpli su soño di hunga pa 
un team Europeo competi- 
tivo pa prome biaha den su 
carera. Botafogo, basa na Rio 
de Janeiro, ta atravesando 
problema fmanciero y mester 
gana placa cu su unico heroe. 

E Paraguayo, kende ta yiu di 
e stopper legendario Gato 
Fernandez, ya caba a wordo 
vincula cu Porto. E website 
Transfermarkt a calcula su 
balor prome cu Copa Ameri- 
ca na $2.5 miyon. 

Franco Armani - Argen- 
tina 

Si no tabata pa e portero di 
River Plate, super strea Lio- 
nel Messi no lo a logra bay 
mas leu cu etapa di grupo den 
Copa America. Armani, di 32 
aña di edad, a salba un pen- 
alty den e empate 1-1 contra 

Paraguay, cual a tene su team 
den e torneo. E stopper tabata 
e punto halto di defensa Ar- 
gentino, cual ta instabiel. 

Considera pa hopi como e 
miho portero di Sur America, 
Armani ta parce di ta cla pa 
hunga na Europa pa prome 
biaha den su carera. E1 a me- 


hora den añanan recien y a 
mantene compostura durante 
temponan dificil cu Argenti- 
na. Su agente a bisa cu club- 
nan Europeo a tuma contacto 
pa haci oferta, pero no a acep- 
ta niun te awo. Transfermarkt 
a calcula su balor na $7.85 
miyon. 

Resultado di Aruba Windsurfing Summer Races 


ORANJESTAD - Durante 
fin di siman ultimo a tuma 
luga e evento di Windsurf- 
ing Summer Races na Fish- 
ermen Huts. Aki ta unda 
cu Windsurfistanan, Kite 
surfernan y coredonan di 
Mountain bike a competi 
den diferente careda pa de- 
mostra nan talento. 

Despues di resultadonan exi- 
toso logra durante e IFCA 
ABC Dutch Caribbean Slalom 
tour, windsurfistanan Arubia- 
no ta ansioso pa nan schedule 
di vakantie grandi. Windracers 
Club Aruba a anuncia dife- 
rente evento pa e siguiente lu- 
nanan venidero. 

Windsurfistanan, Kite surfer- 
nan y coredonan di Mountain 
bike a competi den diferente 
Resultado pa e atletanan di 
Windraces Club Aruba na Hi- 
Winds ta: 

Windsurf Kids 

New Kids 

lst: Oliver van Sisseren -Aruba 
2nd: Morris ten Lohuis -Aruba 

Super Kids 

lst: Reyn Gaarthuis -Aruba 
2nd: Louise van der Meulen 
-Aruba 

3rd: Jayden van der Burg 
-Aruba 

Windsurfing Slalom 

Young Guns 

lst: Toon Gaarthuis -Aruba 
2nd: Tame Mondria -Aruba 


bia 

2nd: Tom de Vries -Aruba 
3rd: Rodrigo Duran - Colom- 
bia 

Grand Master 

lst: Uwe Dreyer -Colombia 
2nd: Raul Marquez -Argentina 
3rd: Bruce Harms -Aruba 

Windsurfing Long Distance 

Young Guns 

lst: Toon Gaarthuis -Aruba 
2nd: Tame Mondria -Aruba 

Youth 

lst: Floris Kaffener -Aruba 
2nd: Jort Hartmans -Aruba 
3rd: Jayden Saladin - Aruba 

Women Category 

lst: Romy Anne Reenders 
-Nederland 

2nd: Alyssa Wijnand -Bonaire 

Men Category 

lst: Jean Paul Liechti -Colom- 
bia 

2nd: Rodrigo Duran -Colom- 
bia 

3rd: Tom de Vries -Aruba 

Grand Master 

lst: Uwe Dreyer -Colombia 
2nd: Raul Marquez -Argentina 
3rd: Bruce Harms -Aruba 

E proximo evento pa e wind- 
surfistanan Arubiano ta e 
IFCA European Slalom Men 
and Women Championship 
cual a cuminsa 8 di juli te cu 
15 di juli na Paros, Grecia. 


Youth 

lst: Floris Kaffener -Aruba 
2nd: Jort Hartmans -Aruba 
3rd: Jayden Saladin - Aruba 

Women 

lst: Alyssa Wijnand -Bonaire 
2nd: Romy-Anne Reenders 
-Nederland 

Men 

lst: Jean-Paul Liechti -Colom- 


Windraces Club Aruba ta rep- 
resenta Aruba e biaha aki cu 4 
atleta: Malik Hoveling, Car- 
men Geelkens y rumannan 
Ethan Westera y Nathan Wes- 
tera. 

Windraces Club Aruba ta desea 
su atletanan exito den exterior 
y ta felicita tur windsurfista cu 
a participa na Hi Winds. 

Parlamentario Hendrik Tevreden (MEP): 

‘Colega Ras a scoge pa retira despues di e sucedido 

cu a tuma luga na IPKO’ 



ORANJESTAD - Manera 
ta conoci, algun siman 
atras e delegacion Aru- 
bano a biaha pa Hulanda 
en conexion cu IPKO. 
Parlamentario Ras tawata 
den noticia como cu el a 
wordo filma ta wak netflix 
durante reunion. Como 
presidente di partido a 
scoge pa warda yegada 
di parlamentario Ras na 
Aruba, pa sinta cune per- 
sonalmente pa haya sa e 
contexto di loke a sosode 


cu su persona. 

E reunion no mester a dura 
largo, como cu Ras tawata 
firme den su posicion cu e 
mes ta scoge pa retira di par- 
lamento. Un noticia cu a cay 
poco pisa, pero cu tin tur 
comprension pa esaki debi 
na e impacto cu e sucedido 
tawata tin ariba su persona. 

E caso por a wordo trata dife- 
rente manera, pero ta remar- 
cabel cu e grandesa di parla- 


mentario Ras a sobresali ora 
cu firmemente el a splica cu 
loke a sosode no tawata cor- 
ecto ni conforme e codigo di 
integridad, y pa e motibo ey e 
ta scoge pa retira. Parlamen- 
tario Ras a pidi su disculpa na 
nos partido y fraccion y tawa- 
ta arepenti di loke a sosode. 

Partido 

Pa partido Ras ta un bon 
colega, cu a duna su aporte 
grandemente na e area social, 
cu a traha di cerca y haci hopi 


esfuerso pa Aruba por a ter- 
mina e proceso di meldcode 
pa abuso di mucha. Tam- 
poco no ta desconoci cu e 
tawata fuerte cu su ponenci- 
anan ariba e cartera di ense- 
ñansa. A pesar cu no tur ora 
esaki tawata wordo aprecia pa 
coalicion. Ras semper a para 
pa loke e tawata kere aden y 
a haya cu ta necesario cu e 
puntonan aki haya e atencion 
debido. 

E peticion di retiro di colega 
Ras awor lo encamina segun 


un proceso. E lo wordo aten- 
di den directiva, siguiente- 
mente den conseho di parti- 
do y di eynan lo evalua e caso 
y lo yega na un conclusion 
final. Como cu colega Ras a 
cede su puesto na partido, ta 
keda na partido cu si lo acepta 
esaki of ta pidi colega Ras pa 
evalua su decision. 

E contexto 

Tur cu a wak e video, por a 
mira locual a sosode durante 
e minuutnan di grabacion. 
Sinembargo pa aclaria e con- 
texto den experiencia di par- 
lamentario Ras ta mi deber 
pa informa esaki tambe na 
comunidad. 

No pa hustifica, sino mas 
bien pa e transparencia cu 
mester tin den e forma di 
hiba politica y pa duna e con- 
texto completo di e sucedido. 
Parlamentario Ras a splica 
cu e reunionnan pa su mes 
y mescos pa e otro colega- 
nan tawata hopi pisa, banda 
di esaki e mester a trata cu e 
perdida di un familiar na Hu- 
landa den e biahe aki. 

Nada no lo hustifica e deci- 
sion cu el a tuma den e re- 
union pa ta ocupa cu netf- 
lix, pero probablemente si 
na luga di esaki e lo a scoge 
pa sali for di reunion pa dis- 
trae su mente di su preocu- 
pacionnan, e storia lo tawata 
diferente. 

Como presidente di par- 
tido mi ta sostene e decision 
cu colega Ras a tuma. E ta 
mustra grandesa di admiti su 
eror y a tuma e pasonan cu ta 
cuadra cu esaki tambe. Mi ta 
spera cu den e politica nobo 
cu nos ta anhela pa mira na 
Aruba, cu e paso aki lo refleha 
e ehempel cu nos kier mira 
den nos comunidad. 


Parlamentario Alan Howell (POR): 

‘Un hotel di 5 strea na San Nicolas lo change the ball game’ 


ORANJESTAD - Alan Howell ta con- 
tento di por scucha y mira cu e expecta- 
tivanan ta masha halto mes pa loke ta e 
hotel di 5 strea cu lo wordo construi na 
San Nicolas. E ta bisa cu specialmente e 
habitantenan di pariba di brug ta desea 
di ta na bida pa wak e hotel bira realidad. 

Alan ta remarca cu dia cu e hotel en cuestion 
keda cla lo tin hopi hende cu awa na wowo y 
curpa tur na kippenvel di emocion. Un ho- 
tel 5 strea na San Nicolas lo trece un cambio 
grandi sigur den e desaroyo economico di 


pariba di brug. Cuponan di trabou lo wordo 
crea, taxistanan lo tin sigur motibo pa mobil- 
isa pariba di brug, tiendanan y restaurantnan 
lo haya bida bek, lo tin oportunidad pa com- 
panianan existente y nobo establece pariba di 
nos isla y asina hopi mas. 

“ Aruba keda pendiente pa e ground break- 
ing cu lo tuma luga pronto marcando e inicio 
di e proyecto prestigioso aki”, Alan Howell a 
fmalisa. 

Parlamentario Endy Croes (MEP): 

‘Awe kier papia di pobresa, manipula y brainwash henter un 

pueblo cu un Plan Aruba Holistico?’ 


ORANJESTAD - Parla- 
mentario Endy Croes den 
conferencia di prensa di- 
aluna a baha pisa riba Mike 
Eman y profesor Rycond 
Santos do Nascimento. Si- 
man pasa e dos “tiponan” 
aki kier hunga sabi y ple 
salbador di Aruba. Uzan- 
do SDG’s, Sustainable 
Development Goals esta 
Duurzame Ontwikkelings 
Doelen kier papia awor di 
pobresa na Aruba y kier 
diseña un Plan Aruba Ho- 
listico pa cu tal. SDG’S 
crea pa Nacionnan Uni a 
determina 17 punto di im- 
portancia cu tur paisnan 
na mundo lo traha riba 
nan cu e meta pa na 2030 
nos crea un miho mundo 
pa un y tur. 

Mike Eman a crea pobresa 

Number 1 riba e lista di 
SDG’s ta poverty esta pobre- 
sa. Mike Eman kier uza un 
profesor pa para banda di dje 
y yuda construi un Plan paso- 
bra aparentemente den 1 aña 
y 8 luna cu Mike no ta den 
poder mas Aruba lo a bira 
pober y lo tin pobresa. Tristo 
ta cu Mike y AVP mes a crea 
pobresa na Aruba. Segun 
Parlamentario Endy Croes 
cu Raycond mester ta sufri di 
un of otro malesa banda cu e 
tin hopi gana di subi lista di 
AVR Bo mester por ta deses- 
pera pa laga Mike manipula 
bo y uza bo conocemento pa 
purba “brainwash” henter un 
pueblo. Ta kico e alumnonan 
di Universidad lo pensa di 
nan profesor? A caso Ray- 
cond lo por conta su alum- 
nonan con AVP a crea e Mega 
Debe? Raycond por conta su 
alumnonan di e Desaster Fi- 
nanciero cu AVP a laga atras? 
Awor kier yuda Mike traha 
otro plan pa pueblo lubida 
esaki? 

Preguntanan na Raycond 

Kico ta Raycond su pensam- 
ento alrespecto Mike Eman 
su fiesta celebrando su cum- 
pleaños 1 di september 2017 
riba e brug cu placa di pueblo 
malgastando 142 mil florin 
riba un solo anochi? Kico ta 
Raycond su pensamento riba 
232 miyon cu pais Aruba mes- 
ter paga na interes e aña aki? 
Kico ta Raycond su pensam- 
ento riba 80.9 miyon cu pais 
Aruba mester paga e aña aki 
na proyectonan PPP? Kico ta 
Raycond su pensamento na 
142 miyon florin cu a paga 
na coordinadornan di minis- 
ternan durante 8 aña? Kico ta 


Raycond su pensamento riba 
6.5 miyon cu a paga Patrick 
Paskel via su companianan 
pa papia bon di Mike Eman? 
Kico ta Raycond su pensa- 
mento alrespecto 5.2 miyon 
cu a paga sjiemfat? kico ta 
raycond su pensamento riba 
10 miyon cu a paga phillips 
y TNO ? Kico ta Raycond 
su pensamento riba 2 Miyon 
cu a malgasta cu aventuranan 


Wubbo Ockels? Kico ta Ray- 
cond su pensamento riba casi 
30 medida cu AVP y Mike 
Eman a tuma den 8 aña? Kico 
ta Raycond su pensamento 
riba e corupcion den gran 
forma di terenonan cu Mike 
Eman y Benny a orchestra? 
Kico ta Raycond su pensam- 
ento riba Sebastian cual Mike 
tabata paga 27 mil pa luna pa 
saca su potret y post riba su 


Facebook? Kico ta Raycond 
su pensamento riba expre- 
sion di Mike cu e ta orguyoso 
di e debe y e debe f ey pa nos 
tur page den futuro? Kico ta 
Raycond su pensamento riba 
gritonan di Benny “I don’t 
give a damn?” 

Wel cu tur respet, tin basta 
pregunta pa contesta prome 
cu Raycond cu Mike kier bin 


pretende cu nan lo traha un 
plan Aruba Holistico pa com- 
bati pobresa cu Mike Eman y 
AVP mes a ocasiona durante 
8 aña. Parlamentario Croes 
kier spierta pueblo di locual 
Mike y Raycond ta bezig 
cune pa purba brainwash nos 
comunidad. Maneho di Mike 
y AVP ta Prohibi pa lubida! 

Minister Dangui Oduber (MEP): 

‘A percura pa aloca fondo pa proyecto B-Smart’ 



ORANJESTAD - Despues 
cu FADA a ricibi train- 
ing intensivo pa loke ta 
bay bira e programa di 
B-Smart, awor por bisa 
cu meta ta pa introduci 
esaki entrante aña escolar 
nobo. Segun un comuni- 


cado di gobierno, cu fon- 
donan aloca pa Ministerio 
di Salubridad Publico, or- 
guyosamente por realisa e 
proyecto B-Smart encarga 
pa FADA. 

Programa B-Smart 


E programa di B-Smart ta un 
programa di conscientisacion 
riba salud mental pa muchan- 
an di klas 5 y 6. E programa 
aki ta siña e muchanan kico ta 
adiccion. 

E programa di B-Smart ta 


enfoca riba cuater (4) as- 
pecto: Alcohol, humamento, 
droga y gaming & internet. E 
enfoke pues ta riba e parti di 
adiccion, principalmente di 
forma preventivo. Esakinan 
ta ser duna durante cuater 
(4) siman consecutivo na e 


muchanan. E idea di e pro- 
grama ta pa e ta uno interacti- 
vo, den cual lo toca diferente 
topico manera peer pressure 
y uzo di substancianan. Me- 
diante ehempelnan bibo ta 
siña nan reconoce tambe kico 
ta pasa rond di nan ambiente 
y pa asina reconoce factornan 
di riesgo pa cu adiccion, sea 
na cas y/of den seno di ami- 
gonan. 

Di e forma aki kier logra pre- 
para e muchanan pa tuma 
decisionnan responsabel y di 
forma consciente pa situa- 
cionnan cu ta bay presenta 
den nan bida diario ora cu 
nan yega scol avansa. 

Programanan preventivo 
riba tereno di salud mental 
ta parti integral di e maneho 
cu Minister Dangui Oduber 
ta hibando, segun e comuni- 
cado. “Ta hopi tristo pa mira 
con durante un gobernacion 
di 8 aña FADA no a ricibi 
nada extra pa traha den e parti 
preventivo. Pa e motibo aki, 
awor e gobierno aki a aloca 
fondo pa FADA por opera 
manera mester ta.” 


Minister Otmar Oduber (POR): 

‘Ta respeta derecho di tur ciudadano y ta reconoce balor di e pos di awa’ 



ORANJESTAD - Minister 
Otmar Oduber dialuna a 
bay tira un bista na Saliña 
Cerca, pa un situacion cu 
a hala atencion reciente- 
mente den media. Ta trata 
un tereno unda cu tin un 
pos di awa cu ta existi pa 
hopi aña y cu ta den uzo, 
pero cu ta ubica riba un 
tereno erfpacht cu a wor- 
do otorga mas di 10 aña 
pasa. E situacion a hala 
atencion di bisindario y 
comunidad aworaki cu ta 
mira cu tin preparacion pa 
construccion riba e tereno 
ta cuminsa tuma luga y 
e riesgo di cu lo dempel/ 
laga cera e pos. 

Gobierno lo respeta e erf- 


pacht di e tereno, sinembargo 
considerando e importancia 
di e pos aki, a instrui DIP pa 
tuma contacto cu e doño di 
e tereno. Pa mira e posibi- 
lidadnan pa por intercambia 
tereno, pa Aruba por man- 
tene y conserva e tereno cu e 
pos, considerando e impacto 
pa esunnan cu ta uza e awa y 
necesidad di esaki. 

Na fmal di dia, e ta keda un 
decision di e doñonan di e 
tereno, a pesar cu e ta un 
erfpacht, e ta otorga oficial- 
mente y legalmente; ‘pero 
nos ta kere nos tin espacio 
caminda Gobierno por asumi 
responsabilidad aki di duna 
un cambio un ‘ruil’ di tere- 
no’. Pa e personanan por haya 


un tereno di mesun balor, pa Adicionalmente lo yega na un di gobierno. 
sigui cu nan meta di yega na acuerdo cu Santa Rosa tambe 
un cas, di e forma aki cumpli pa e mantencion y maneho di 
y respeta esunnan envolvi. esaki, segun un comunicado 

Charla di Fundacion pro Persona cu Dislexia 



ORANJESTAD - Fun- 
dacion pro Persona cu 
Dislexia ta un funda- 
cion cu a keda lanta dia 
21 di februari 2013 cu e 
proposito di yuda com- 
bati e problematica di 
dislexia y discalculia aki 
na Aruba. Actualmente e 
Fundacion su directiva ta 
consisti di: Eveline Arends 
-presidente; Roraima Ar- 
ends - secretario; Suzanne 
Richardson - tesorero y 
como miembro: Amarilis 
Velázquez, Sharlyn Farro 
y Ramon Todd Dandaré. 

Segun Articulo 2 di e statu- 
tonan e obhetivo (of meta) 
principal di Fundacion pro 
Persona cu Dislexia ta: Sal- 
vaguardia e derechonan di 
persona cu dislexia (trastorno 
cu lesamento) y/of discalcu- 
lia (trastorno cu rekmento) 
en particular y di persona cu 
discapacidad en general den 
comunidad Arubiano y otro 
caminda, den e sentido mas 
amplio di e palabra. Tambe 
salvaguardia tur loke ta rela- 
ciona directamente of indi- 
rectamente cu un ke otro of 
cu por ta beneficioso pa logra 
e obhetivo (meta), den e sen- 
tido mas amplio di e palabra. 
Entre e medionan cu e Fun- 
dacion ta uza pa logra e obhe- 
tivo (meta) tin: 

1. stimula un maneho 
consecuente respecto ense- 
ñansa na persona cu dislexia 
y/of discalculia y nan trata- 
mento y remediacion, y un 
maneho consecuente pa loke 
ta e exigencianan cu ta pone 


pa nan (na scol (e.o. via un 
Protocol) y den comunidad); 

2. haci investigacion to- 
cante e diferente tiponan di 
dislexia y discalculia cu tin 
denter di comunidad Aru- 
biano y promove nan trata- 
mento y remediacion; 

3. desaroya y/of adapta 
material di siñamento pa mu- 
cha cu ta bay scol cu ta sufri 
di un of otro tipo di dislexia 
y/of discalculia; 

4. organisa actividad pa 
persona cu dislexia y/of dis- 
calculia, pa mayor di mucha 
cu ta bay scol cu ta sufri di 
nan, pa esunnan cu ta duna 
enseñansa (maestro) y pa un 
publico mas amplio tocante 


dislexia y/of discalculia y nan 
tratamento y remediacion; 

5. colabora y/of coopera 
cu instancia, instituto y/of or- 
ganisacion na Aruba y pafo di 
Aruba cu ta aspira un obhe- 
tivo similar of afin y 

6. percura pa saca pub- 
licacion tocante topico cu ta 
relaciona cu dislexia y/of dis- 
calculia y nan tratamento y 
remediacion y, pa lo demas, 
tur loke ta relaciona directa- 
mente of indirectamente cu 
nan y tur otro medio cu por 
ta beneficioso pa logra e ob- 
hetivo (meta) (di e Funda- 
cion), den e sentido mas am- 
plio di e palabra. 


E Fundacion a pone como 
meta su dilanti traha pa tur 
persona cu (por) tin dislexia 
y/of discalculia, particular- 
mente traha conhuntamente 
cu e mayornan cu nan yiu 
tin problema pa siña (pa via 
di dislexia y/of discalculia) y 
yuda tanto e mayornan como 
otro persona interesa cu mas 
informacion posibel tocante 
e dos trastornonan aki. Ta e 
mayornan ta esunnan cu tin 
den nan man e futuro di nan 
yiu(nan). Cu pasenshi y bon 
guia nan por yuda nan yiu pa 
ta mas sigur di su mes. Un bon 
contacto cu scol y siñamento 
encuanto e parti di enseñansa 
aki ta yuda nan, como mayor, 


contribui na e conocemento 
academico di nan yiu(nan). 
Con mayor, tutor of mae- 
stro por sa si nan yiu(nan) y/ 
of alumno(nan) tin dislexia 
of discalculia? Tin varios cos 
cu por duna indicacion di e 
problema aki. Tocante esaki y 
mas tin e siguiente anochinan 
di informacion: Na MFA 
San Nicolas na Scol Santa 
Teresita dia 11 di juli 2019, 
cuminsando anochi 7:00 
or. Tur persona interesa ta 
bonbini, particularmente 
e mayornan y e maestro- 
nan! 


31 di juli ta ultimo dia pa haci cambio den Buki di Telefon 2020 


ORANJESTAD - Diaran- 
son 31 di juli 2019 ta ulti- 
mo dia pa haci cambio pa 
e Buki di Telefon 2020. 

Si e nomber di un negoshi 
of di un cliente no ta aparece 
corectamente den e buki di 
telefon, ainda tin chens pa 
cambia esaki pa e Buki di 
Telefon 2020. Pa haci e cam- 
bio necesario clientenan por 
pasa na cualkier Teleshop cu 
nan identificacion valido. 

E deadline pa registra 
nomber y adres corecto pa 
publica den e edicion di Buki 
di Telefon 2020 ta diaranson 
31 di juli 2019. Actualmente 
e registro di nomber ta bay 
segun e nomber y adres cu 
ta registra den e data base di 
Setar. Den e buki di telefon 
di Setar e usuario por haya 
tur informacion tocante 
producto y servicionan di 


Setar di telefon di cas, celu- 
lar, Internet y cable. Ademas 
tin den e buki di telefon e 
rekisitonan pa por aplica pa 
cualkier servicio di Setar y e 
localidad y orario di tur Setar 
su Teleshopnan. Den e sec- 
cion di pagina blanco “white 
pages” ta haya tur number di 
telefon fiho di cas of negoshi 
(cu no ta priva es decir cu no 
ta “unlisted”), tambe num- 
ber di celular cu a wordo pidi 
pa ta listed. Den e seccion di 
“yellow pages” ta haya in- 
formacion y number di tur 
negoshi na Aruba den nan 
diferente categorianan. Ade- 
mas di esaki e buki di telefon 
tin e “community pages” den 
cual por haya informacion y 
number di tur departamento 
di gobierno y fundacionnan, 
y otro informacion valioso. E 
buki di telefon aki ta accesi- 
bel tambe online na www. 
arubayp.com. 

" Laga e muchanan bini serka Mi, 
No kitanan di bini, 

Pasobra reino di Dios ta pertenesé 
Na esnan manera nan " 
Mateo 19:14 


Cu hopi tristeza pero conforme cu boluntad di dios, nos ta 
participa fayecimento di nos angelito hopi stima: 



D'Angelo Djoen Webb 
Yama cariSosamente D.G. 

*27-01-2004 - 04-07-2019 


Na nomber di su mama: 
Tata: 


Lisbeth Webb 
Angelo Laurant 


Rumanan: 

Bryan Webb 

Liandro Webb 

Ozzie Webb 

Welanan: 

ftLucitalChita) Webb-Geerman 
Sandra Laurant 

Welonan: 

Martin Webb 

Charles de Lima 

Tantanan: 

Patricia Laurant y famia 

Valeska Laurant 

Omonan: 

Raul y Neke Webb 

Gilberty Jo-Ana Kelly 
Dennis y Natusha Webb 
Sergio y Shahaira Laurant 

Primanan: 

Adia Laurant 

Diandra Webb 

Tatiana Cuba 

G' Ana- Marie Kelly 

Primonan: 

Isaias Webb 

Jacob Webb 

Gilbert Kelly 

Gilmer Kelly 

Madrina: 

Edisona Cardoze 

Padrino: 

Raul Webb 


Demas Famia: 

Webb-Laurant-De Lima- Geerman- Kock- Perez- Matos- Tromp- 
Krozendijk- De Cuba- Angela- Willems- Arcaya- Cuba- Kelly- 
Boekhoudt- Paesch- Kransen- Orman- Britten- Wever- Thode- 
Maduro- Koolman- Lopez- Peinado- Farro- Rombley- Chirino- 
Guanipa- Croes- Lampe- Melendez- Laker- Castellanos- Leon- 
Cardoze- Eights. 

Ta invita tur bisiña y conocirnan pa asisti na e acto di entiero cual 
lo tuma lugar diasabra 13 juli 2019 na misa Santa Anna na Noord. 
Resto mortal di nos angelito lo ta reposa for di 2or di atardi den 
misa y pa 4or di atardi saliendo di misa Santa Anna pa Santana 
Catolico Noord. 

Lo bay tin un box disponibel den misa pa un bon causa. 

Condolencia lo tuma lugar riba siguente dianan y na cas Kamay 12 
B: 

Dialuna 8 juli 2019 for di 7or pa 9or di anochi. 

Diaranzon 10 juli for di 7or pa 9or di anochi. 

Nos kier a pidi nos disculpa si den nos tristesa nos por a lubida un 
of otro famia. 

Ta lamenta pero despues di entiero nos no ta ricibi bishita di 
condolencia na cas. 

Ta desea pa famia no bin na rouw, sino ta desea pa bin na Baby 
Blue. 





Se or ta mi wardador, mi n tin falta di nada 
Den cunucu di yerba berde e ta ponemi 
sosega. 

E ta hibami na awa trankil, 

Pa mi bolbe haña forsaa 
Salmo: 23 

Nos ta anuncia fayecimento Cristianamente 
di nos primo, omo, ruman y yiu stima: 



Anselmo Simeon Tromp 
*21 - 04-1953 - [] 04 - 07-2019 

Na nomber di su: 

Tata: jSelestino Tromp 

Mama: Romana Tromp Tromp 

Rumannan: 

Pascualita Tromp & yiunan na Hulanda 
Leonora Tromp & yiunan na Hulanda y 
Aruba 

Escolastica Tromp & yiunan na Hulanda 

Orasio Tromp na Hulanda 

fFelisita Amalia Tromp & yiunan na Hulanda 

Leticia Tromp & yiunan na Aruba y Hulanda 

fApolonio Daniel Tromp 

Subrina stima: Rebecca & esposo Hendrik 

Webb y yiunan 

Omonan: Asinto Tromp 

Damasco Tromp 

Subrinanan y subrinonan na Aruba y 
Hulanda 

Prima y primonan na Aruba Y Hulanda 
Swanan: Wilfred De Cuba 

Bisente Croes 

Cuñanan: 

Rosa & yiunan na Hulanda 
Bernadina Hulia & yiunan na Hulanda 
Y demas famia: Tromp, Franken, Wolff, Faro, 
Croes, Henriquez, De Cuba, Schaap, Brigifa, 
Geerman, Arends, Britfe, Maduro, Giel, 
Boekhoudt, Hoek, Werleman, Kelly, Ruiz, 
Figarouba, Gomes, Aparicio y Webb kier a 
invita tur amigo bisiña y conocir pa asisti na 
e acto di entiero cual lo tuma lugar 
diabierna 12 di juli 2019 na misa Santa Anna 
di 2’or pa 4’or pm despues saliendo pa 
Santana catolico na Noord. 

Oportunidad pa condolencia: diahuebs 11 
dijuli 2019 na Aurora Funeral Home di 7’or 
pa 9’or pm. 

Nos disculpa si nos por a lubida algun famia 
den nos tristeza y alavez kier a anuncia cu 
despues di entiero nos no lo ricibi bishita di 
condolencia na cas. 


AD PATRES 

Euneral home 

Ta parliáfajtymtnto 


Van Re "5SBlaerslr5at 2 
TeL 5B4-2299 - 7372Z99 
Family awned and operafed 
Since1997 


CSeñor ta mi wardador, 
mi n tin falta di nada; 

Den cunucu diyerba berde, 

E ta ponemi sosega. 

E ta hibami na awa tranquil, 

pa mi bolbe hanja forsa. Salmo 23:1,2,3. 

Cu inmenso dolor I tristeza na nos curazon, pero 
conforme cu Dios su boluntad, nos ta anuncia 
fayecimento di: 



Remigio Nicolaas 
cariñosamente jama Ro of 
Chalie 

* 01-10-1939 + 04-07-2019 

Na nomber di su: 

Rumannan: 

+ Pedro (Buchi) Nicolaas 

Raymundo (Rey) i Dada Nicolaas-Frolijk i Famia 
+ Ruben Nicolaas 

Ireno i Greta Nicolaas-Wouters i Famia 
Filomena (Mena) i Nildo Everon-Nicolaas i Famia 
Rudolf (Nick) o Flora Nicolaas-Wouters i Famia 
Yolanda Nicolaas 

Cayetano (Ronnie) Nicolaas i Famia 

Sobrino (a) nan: 

Reginaldo Nicolaas i Famia 
Orlando Nicolaas i Famia 
Raymond Nicolaas i Famia 
Luci-Ann Nicolaas i Famia 
Iron Nicolaas i Famia 
Jalitza Tromp-Dirksz i Famia 
Ludwig Dirksz i Famia 
Weny-Lou Everon i Famia 
Mari-Flor Nicolaas i Famia 
Mary-Lee Koeiman-Nicolaas i Famia 
Aurelia Nicolaas 
Maurien Zuiderwijk 


Primo i primanan manera ruman: 

Karel (Dolfi) Castro i Famia 

Petrica Castro i Famia 

+Marco Castro, Luisa Maduro i Famia 

I demás primo i primanan na Aruba, Bonaire i 
Corsow i demás Famianan 

Si en caso den nos tristeza nos por a lubida algun 
persona of famia, nos ta pidi nos mas sincero 
disculpa. 

Ta invita tur amigo, bisiña I conocirnan pa asisti na e 
acto di despedida cu ta tuma lugar Diaranson 10 Juli 
2019 pa 4or di atardi na Ad Patres Funeral Home. Nos 
defunto stima lo ta reposa for di 2or di atardi na Ad 
Patres. Cremashon lo tuma lugar den seno familiar. 

Aries 


Awe bo ta bay haya e oportunidad pa haci un 
biahe, esaki ta debi cu bo ta merece di un bon 
descanso pa tur bo trabou nan cu bo a haci 
satisfactoriamente bon. Bay y conoce un pais 
straño y leu unda e forsa astral ta duna bo e 
energia cu bo curpa tin mester. Bo number di 
suerte ta: 40, 14, 8, 46, 16, 34 


Awe bo ta bay sinti bo mes completamente 
diferente awe esaki ta debi cu bo curpa ta pidi 
un descanso. Ta recomendabel pa bo bay banda 
di lama y laga e energia solar limpia bo curpa 
awe. Bo number di suerte ta: 16, 15, 9, 41, 1, 35 



Taui 



E novelanan of pelicula nan romantico por 
causa cu awe bo ta lanta cu un sentimento 
di amor pa bo pareha ta recomendabel pa bo 
cende un bela blanco y un bela cora den bo cas 
awe esaki ta pa duna bo e sentimento di amor y 
union pa bo awe. Bo number di suerte ta: 29, 

Geminis ió, io, 42 , 2 ,36 


Lo bo a pasa un anochi sin cu por a drumi bon 
esaki ta pa motibo cu bo ta laga bo mente traha 
hopi y bo no ta duna bo mes un descanso ta re- 
comendabel pa bo cana banda di lama y distrae 
bo mente. Number di suerte pa bo ta: 25, 17, 
11,43,3,37 



Cancer 


Awe ta un dia cu probablemente bo ta bay sinti 
bo mes un poco agita esaki ta motibo cu e cam- 
bio di luna ya den un fase di circulacion nobo. 
Bo number di suerte ta: 26, 18, 12, 44, 4, 38 



Leo 


Algun bishitante ta bin cerca bo awe esaki ta 
motibo cu bo ta bay haya un noticia placentero 
y bo soño cu tanto bo ta anhela ta bay yega na 
bo horea awe Virgo. Bo number di suerte ta : 
13,19, 16, 45, 5, 39 



lfirg 



Libra 


Por yega noticia cu bo no ta bay ta desacuerdo 
cu esaki sea pacifico y no demostra cu bo a ra- 
bia esaki por trece problemanan laboral pa bo, 
mustra seriedad y profesionalismo awe Libra. 
Bo number di suerte ta: 22, 20, 14, 46, 6, 40 


Si den pasado bo tawata tin problema pa al- 
cansa exito scorpion awo e cambio pa bo a yega 
esaki ta cu bo strea astral ta moviendo den un 
otro direccion y ta trece e energia positivo pa 
bo scorpion. Bo number di suerte ta: 12, 21, 
15, 1,7, 41 



Scorpio 



E exito y un bon fortuna por cambia bo bida 
awe . Sea loke sea, probablemente e ta bay haci 
bo sinti un satisfaccion alegre unda un cambio 
den bo bida pa miho. Bo number di suerte ta: 
15, 22, 16, 2, 8, 42 

Sagitario 

Den bida semper tin diferencia di opinion awe 
bo ta bay pasa den un asina sea neutral y laga 
esey pasa no demostra bo opinion esaki por 
trece problema mustra profesional y keda keto 
awe . bo number di suerte ta: 36, 23,17,3, 9, 43 



Capricornio 



Acuario awe ta un dia cu bo mester bisti un colo 
aqua esaki ta pa motibo cu bo energia positivo ta 
drentando den bo caminda y bo mester ta limpi 
pa cu esey pone 3 bela aqua y 1 blanco na bo cas y 
laba bo cas awe cu awa di rosa. Amor ta drentando 
awe pa bo Acuario. Bo number di suerte ta:45, 24, 

Aquario ls - 4 - 10 - 44 


Un dia manera awe ta un dia unda bo ta bay 
ta sentido hopi liber esaki ta debi cu bo ta 
drentando un temporada di vakantie, un cam- 
bio di aire ta bon pa bo awe Piscis. Bo number 
di suerte ta: 4, 25, 19, 5, 11, 45 

Cas Di Cultura 

Vondellaan 2 Aruba 
297-582-1010 

F ADA 

Campanastraat 5 Aruba 

297-583-2999 

297-583-9610 

F A VI 

Primavera 233 Aruba 

297-582-5051 

297-582-5222 

FEPO 

Engelandstraat 15 Aruba 

297-583-1016 

297-583-6607 

Fundacion Hende 
Muhe den dificultad 
Tel: 583-5400 
Fundacion Autismo 
Aruba 

Irenestraat 21 Aruba 
297-588-1179 

Fundacion Pa Nos 
Muchanan 

Cumana 2 Aruba 
297-583-4247 

Fundacion Tel Pa 
Hubentud 

Wilhelminastraat 19 
Aruba 

297-588-6138 

Koningin Wilhelmina 
Fonds 

Spinozastraat 9 Aruba 
297-582-0412 

Mary Joan Foundation 

Sabana Blanco 8 Aruba 
297-588-9999 

Ned Rode Kruis 

Perdo Gallegostraat 14 
Aruba 

297-588-3376 
Famia Planea (SBVO) 

Avenida MilioJ Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 

Stichting Fundacion 
Guia Mi 

George Madurostraat 34 
297-582-0088 

YMC A 

Calbasstraat 1 Aruba 
297-582-3072 
AL-ANON group 

Sabana Liber #8, Noord 
(close to the hotels) 

Tel: 736-2952 or 
593-7081 

A1 Taxi Services Aruba 

Italietraat 50 lokaal 7 
Tel: 587-8850 
Tel: 280-2828 
Whatsapp: 592-7024 
E-mail: altaxiservices. 
aruba@hotmail.com 
Mobility Equipment 
Hire 

Tel: 568 5165 


Dokter na warda 



Oranjestad 

Hospital 

7:00 pm/10:00 pm 

Botica 

Oranjestad: 

Centraal 
Tel. 585 8077 


San Nicolas 

Dr. De Cuba 
Imsan 

na warda 

San Nicolas: 

Aloe 
Tel. 584 4606 


SERVICIO Dl TAXI 

Aruba Transfer Tour & Taxi C.A. 

Pos Abao #4 1 
RO.Box 723 Aruba 
Tel: 582-21 1 6 / 582-201 O 
Fax: 583-6988 
Taxi Adres Service (24h) 

L.G. Smith Blvd. #234 
Oranjestad Aruba 
Tel: 587-5900 
Fax: 587-1 928 
E-Mail: tas@setarnet.aw 



ScheduleJuly 2019 


TUE 


02 


FREEDOM OF THE SEAS 


08.00 


21.00 


C 







WED 


03 


MONARCH 


08.00 


15.30 


c 







THU 


04 


CARNIVAL HORIZON 


08.00 


16.00 


c 







WED 


10 


MONARCH 


06.30 


15.30 


c 







TUE 


16 


FREEDOM OF THE SEAS 


08.00 


21.00 


c 







WED 


17 


MONARCH 


06.30 


15.30 


c 







THU 


18 


CARNIVAL HORIZON 


08.00 


16.00 


B 




QUEEN ELIZABETH 

09.00 

17.00 

C 





TUE 


23 


MONARCH 


06.30 




B 







WED 


24 


MONARCH - Dept 




15.30 


B 



CARNIVAL MAGIC 

10.00 

23.30 

C 


FREEWINDS 

06.00 


E 


ARR 


DEPT 


BERTH 


EMERGENCIA 
911 

POLIS 
Oranjestad 
San Nicolas 
Santa Cruz 
Noord 107 

Tip Line 
Brandweer 
Ambulance 
Hospital 
Imsan 

WardaCosta 913 
Seguridad Nacional 11911 
CruzCora 582-2219 


Aloe 


584-4606 

4 Centro Medico 

584-5794 

Central 


585-1965 

Dakota 

588-7364 

Del Pueblo 


582-1253 

Eagle 


587-9011 

Kibrahacha 


583-4908 

Maria 


585-8145 

Di Servicio Noord 

586-4606 

Oduber 


582-1780 

Paradera 


588-6638 

San Lucas 


584-5119 

San Nicolas 


584-5712 

Santa Anna 


586-8181 

Santa Cruz 


585-8028 

Sero Preto 


584-4833 

Trupial 

583-8560 

UTILIDAD 


Setar 


117 

Web 


525-4600 

Elmar 


523-7147 

FUNERARIA 

Aurora 

588-6699 

Ad Patres 


584-2299 

OliveTree 


584-8888 

Royal Funeral H. 

586-4444 


100 

104 

105 

11141 

115 

911 

527-4000 

524-8833 


Centrale Bank van Aruba 

Daily Exchange Rates - 07/08/2019 



Chntrale Bank van Aruba 


i 

Currency 

2 

Buying from Public 

3 

Buying from Public 

Selling to Public 

ANG 

98.00 

100.00 

100.20 

ANG1 4 

- 

- 

100.00 

USD 

1.77 

1.78 

1.80 

CAD 

1.34 

1.36 

1.38 

CHF 

179.37 

180.09 

180.89 

GBP 

2.16 

2.21 

2.27 

JPY 

162.59 

164.07 

165.72 

EUR 

197.98 

199.79 

201.80 

DKK 

25.79 

26.51 

27.31 

NOK 

19.64 

20.36 

21.16 

SEK 

17.84 

18.56 

19.36 

For amounts up to Afl. 100,000 

Presentacion di buki ‘Aruba en een keuze uit haar toponiemen’ 


ORANJESTAD - Diamars 
awor tin un presentacion 
di buki di Ing. Vivienno 
L. Frank na Biblioteca 
Nacional Aruba, den G. 
Madurostraat 13. Esaki ta 
cuminsa 7or y mey di ano- 
chi. Publico ta bon bini pa 
haya sa poco mas di histo- 
ria di Aruba. 

Nombernan di luganan na 
Aruba manera ‘Cudarebe’, 
‘Marawiel’, ‘Macuarima’, y 
‘Hudishibana’, di unda nan 
ta bin? Cua ta nan origen? 


Dicon nan yama asina? E fa- 
moso filosofo Griego, Aristo- 
teles, a yega di bisa "Duda ta 
e comienso di tur sabiduria". 
Dies aña pasa, duda den tur 
e storianan y leyendanan cu 
ta core rond tocante e ori- 
gen di e nombernan di luga 
na Aruba, a conduci cu Ing. 
Vivienno L. Frank, ex-hefe di 
Kadaster kantoor na Aruba, 
a embarca den un odisea pa 
descifra hopi di e enigmanan 
cu tabata tin tocante e origen 
di e toponimonan Arubiano. 

Un aventura cu a dura dies 
aña y cu a hib’e ta consulta 
hopi documento y mapa anti- 
guo, y cu a desenmascara hopi 
leyenda bieu y alabes a pone 
cu mitologianan nobo a mira 
luz di dia como "posibel ber- 
dadnan". Berdad ta cu nan ta- 
bata mara wiel na Marawiel... 
pero no ne forma cu folklore 
local ta relata. Mayoria hende 
na Aruba sa cu ‘Hudishibana’ 
y ‘Cudarebe’ tin nan origen 
den lenga indjan antiguo, 
pero cua idioma y kico nan 
traduccion ta na Papiamento, 
ta un di e topiconan central di 
e buki. Cu Macuarima ta bin 


di un nomber di un princesa 
indjan? No segun Ing. Frank, 
kende ta manda e storia aki 
pe mundo di fantasia di un 
conocido escritor Arubiano, 
y ta argumenta e posibel ber- 
dadero origen di e nomber. 

Diamars awor dia 16 di juli, 
cuminsando pa 7or y mey 
di anochi, Biblioteca Nacio- 
nal Aruba na George Madu- 
rostraat 13, lo tin e placer 
pa Ing. Vivienno "Vi" Frank 
en persona presenta su buki 
Aruba en een keuze uit haar 
toponiemen’ (Aruba y un se- 
leccion di su toponimonan’) 


y splica entre otro kico ta e 
diferencia entre un toponimo 
(toponiem na Hulandes) y 
un nomber cu ta core den 
boca di pueblo. Un buki cu 
ta encera dies aña di trabou y 
cu ta trata origen di nomber 
di casi 300 luga aki na Aruba. 
Portanan di Biblioteca Na- 
cional Aruba lo habri pa 7 ? or 
di anochi y entrada lo ta com- 
pletamente gratis pa publico. 
Mirando e capacidad limita 
di Biblioteca, ta conseha un y 
tur pa ta presente tempran pa 
por haya un luga adecua. 


Pronostico di Tempo 


Tempo: 

Parcialmente te temporal- 
mente hopi nubia cu chens 
pa localmente un awasero 

Temperatura Maximo 33 
grado Celsius temperatura 
minimo 26 grado Celsius 

Bahada di solo : 7:10pm 
subida di solo : 6:20am. 

Biento: 

Modera te basta fuerte for 
di generalmente direccion 
oost; forsa 4 te 5 (20 te 39 
km/ora, 11 te 21 nudo) den 


dia fuerte te duro den rafa- 
ga; forsa 6 te 7 (40 te 61 km/ 
hr, 22 te 33 nudo). 

Situacion general di 
tempo: 

Un ola tropical den parti 
oost di Caribe ta moviendo 
west y den proximo 24 ora 
lo induci humedad y prob- 
ablemente algo di awasero 
den region local. No por 
exclui un posibilidad chiki- 
to di lamper cu strena. 

Condicion di lama: 

Olanan di lama lo ta for di 
direccion oost cu haltura 



di 4 te 7 pia; localmente na 
parti noord west esaki por 
yega te 8 pia; na ocupan- 
tenan di boto chikito ta 
wordo avisa pa bay cu cau- 
tela riba lama habri, spe- 
cialmente na parti oost te 
noordwest di costa. 

Cientiflconan uzando scan celebral pa demostra beneficio di 

medicina contra adiccion 



BETHESDA (AP) — 
Cientificonan di gobierno 
ta investigando e celebro 
di personanan victima di 
e epidemia di opioide den 
e pais, pa mira si medici- 
nanan proba pa trata adic- 
cion, manera methadone, 


ta haci mas cu djis alivia e 
sintomanan di abstencion. 
Nan por cura un celebro 
daña pa adiccion? Cual ta 
miho pa cual pashent? 

E preguntanan aki ta fun- 
damental considerando cu 


masha poco di e 2 miyon di 
usuario di opioide cu mester 
medicina anti- adiccion ta 
ricibi esaki. 

Un motibo: “Hende ta bisa 
cu bo ta djis cambia un dro- 
ga pa otro”, segun Dr. Nova 
Volkow, director di e Insti- 
tuto Nacional pa Abuso di 
Droga, kende ta liderando e 
prome estudio di e indole aki. 
“E celebro ta responde dife- 
rente ta e medicina aki cu na 
heroina. No ta mescos.” 

Ciencia tin bon cla cu tres 
remedi - methadone, bu- 
prenorphine y naltrexone - 
por trata efectivamente locual 
specialistanan ta prefera di 
yama desorden di uzo di opi- 
oide. Pashentnan cu ta per- 
manece riba methadone of 
buprenorphine en particular 


ta corta nan chens di morto 
den mita, segun un reporte 
di e Academia Nacional di 
Ciencia, Ingenieria y Me- 
dicina. 

Adiccion na opioide ta cam- 
bia e celebro den formanan 
cu hasta si hende stop, por 
laga nan vulnerabel pa re- 
lapsa, cambionan cual inves- 
tigadonan ta bisa ta reduci 
abstinencia a largo plaso. 

E teoria di Volkow ta cu trata- 
mento basa riba medicina lo 
yuda e rednan neural daña pa 
cuminsa bolbe bek na nor- 
malidad di un forma mas lihe. 
Pa demostra esaki, e mester 
compara scan di celebro di 
participantenan den un stu- 
dio cu ta tuma methadone cu 
usuarionan di heroina activo 
y hende cu ta den etapa trem- 


pan di tratamento. Mas cu no 
por sa si por recupera com- 
pletamente, e medicina cor- 
ecto por crea stabilidad den e 
celebro, y ta yuda condiciona 
e celebro pa responde na 
placer diario atrobe. 

Segun Dr. Jody Glance, spe- 
cialista di adiccion na e Cen- 
tro Medico di Universidad 
di Pittsburgh, ta bisa cu adic- 
cion ta un malesa celebral, 
‘no un escogencia personal, 
no un fayo den personalidad, 
ni un fayo moral’. E ta spera 
cu scan celebral lo por yuda 
sobrepasa e bareranan y me- 
hora e respuesta di salud pu- 
blico pa cu e crisis di opioide. 
No duna medicina na un 
persona cu mester di dje ‘ta 
manera no duna insulina na 
un diabetico’, el a bisa. 


Twitter ta prohibi post cu ta ‘deshumanisa’ gruponan religioso 


SAN FRANCISCO (AP) 
— Twitter aw ta prohibi 
lenguahe di odio contra 
gruponan religioso medi- 
ante uzo di lenguahe de- 
shumanisante, un prohibi- 
cion cu nan ta bisa lo por 
extende na categorianan 
manera rasa y genero. 

E red social ya caba ta prohibi 
lenguahe di odio dirigi contra 
personanan religioso. Tambe 
ta prohibi lenguahe di odio 
basa riba rasa, genero, y otro 
categoria. E cambio di ayera 


ta amplia e regla di lenguahe 
di odio pa prohibi compara 
gruponan religioso cu sub- 
humano of pest, sin referi na 
un individuo specifico. 

Twitter, hunto cu YouTube 
y Facebook, ta bou scrutinio 
pa e prevalencia di acoso y 
odio riba nan plataforma. E 
update mas recien di Twitter 
a yega despues cu usuarionan 
a manda miles di contesta ora 
e compania a pidi sugerencia 
con pa expande nan politica 
di lenguahe di odio. 


E compania ta bisa cu lo por 
impone e prohibicion riba 
lenguahe similar dirigi na 
gruponan defmi pa genero, 
rasa, y orientacion sexual, 
pero no a haci esaki ainda. 

Facebook tin un politica sim- 
ilar prohibiendo lenguahe 
deshumanisante, ‘declaracion 
di inferioridad’, y atakenan 
contra grupo of persona cu 
ta comparti caracteristicanan 
protegi, manera rasa, etnici- 
dad, orientacion sexual, casta 


of afiliacion religioso. 


E politica di YouTube tambe 
ta prohibi material promovi- 
endo Violencia of odio’ con- 



tra individuo of grupo basa 
riba categoria manera edad, 
discapacidad, rasa, status di 
migracion, entre otro. 



Vigilante di arma kimico ta expresa preocupacion tocante Siria 


DEN HAAG (AP) — Es- 
tadonan miembro di e 
vigilante global di arma 
kimico a expresa preocu- 
pacion ayera cu Siria ai- 
nda lo ta den posesion di 
e armanan aki, despues cu 
inspectornan a descubri 
restonan di locual por ta 
un producto resultando di 


un agente nervioso of gas 
venenoso na un facilidad 
di investigacion Sirio. 

Den un reporte entrega na e 
conseho ehecutivo di e Or- 
ganisacion pa Prohibicion 
di Arma Kimico (OPCW), 
e director general di e or- 
ganisacion a bisa cu a haya e 


restonan aña pasa na e Cen- 
tro di Estudio y Investiga- 
cion Cientifico na Barzah, 
Siria. Enviado di Canada pa 
OPCW, Sabine Nolke, a bisa 
den un discurso pa prensa cu 
e descubrimento, y report- 
enan cu Siria a destrui ekipo 
y municion cual tabata warda 
pa mas evaluacion, ta añadi 
na ‘evidencia creciente di 
declaracionnan deliberada- 
mente falso di Siria, destruc- 
cion di posibel evidencia, y e 
posibilidad alarmante cu Siria 
ainda tin kimiconan Sched- 
ule 1. 

Kimiconan Schedule 1 ta in- 
clui sarin, VX, y mosterd di 
sulfuro. 

Director general Fernando 
Arias tambe a reporta cu Si- 
ria a nenga di duna un visa 
na e coordinador di un team 
di OPCW cu tin como meta 


pa atribui responsabilidad pa 
atakenan cu arma kimico den 
e pais. 

Representante Britanico na 
OPCW, embahador Peter 
Wilson, a yama e decision 
‘completamente inaceptabel’. 

Siria no ta miembro di e con- 
seho ehecutivo di OPCW, di 
cual 41 nacion ta miembro. 

Na 2013, Siria a bay di acuer- 
do pa uni OPCW y deshaci di 
su reservanan di arma kimico, 
den un movida cu a evita un 
atake militar Mericano como 
contesta pa un supuesto atake 
cu arma kimico cual a manta 
centenares na Damascus. 

Siria a bisa cu e reserva di 
arma kimico a keda destrui 
den un operacion internacio- 
nal, pero a keda duda, y for di 
e tempo ey mas atake kimico 


a tuma luga den e pais. 

Gobierno di presidente 
Bashar al Assad ta nenga di ta 
involucra den atake kimico, 
pero un team conhunto di 
Nacionnan Uni y OPCW a 
culpa Damascus pa dos atake 
cu chlorine y un atake cu sa- 
rin. E team tambe ta acusa 
extremista di Estado Islamico 
pa uza gas di mosterd na 2015 
y atrobe na 2016 na Aleppo. 

Papiando den nomber di 
Union Europeo, represent- 
ante di Finlandia na OPCW, 
Paivi Kaukoranta, tambe a 
expresa preocupacion pa cu 
e Violacion continuo di ob- 
ligacion’ di Siria na e organi- 
sacion, ‘pa motibo di su fayo 
den produci un Declaracion 
completo y destrui tur arma 
kimico y facilidad di produc- 
cion di arma kimico’. 

Aruba Scholarship Fundacion a duna 21 beca na 
studiante pa bay studia afo 


ORANJESTAD - Aruba 
Scholarship Foundation 
ta un fundacion cu a lan- 
ta 30 aña pasa cu e obhe- 
tivo di duna un asistencia 
financiero pa studian- 
tenan mas vulnerabel y 
merecedo den e comuni- 
dad di Aruba. Siman pasa, 
e fundacion a celebra den 
un acto conmemorativo e 
apoyo cu nan ta dunando 
pa 21 studiante, cu na e 
momentonan aki lo bay 
studia na otro pais cu e 
ayudo di Aruba Scholar- 
ship Foundation. 

Durante un entrevista cu Bon 
Dia Aruba a tene cu Thais 
Nierop y Brian Marchena, 
miembronan di e fundacion 
desde varios aña pasa, nan a 
splica cu Clyde Harms ta un 
di e fundadonan cu a wak e 
necesidad pa yuda e studi- 
antenan cu ta interesa pa bay 
studia un pais cu no ta Hu- 
landa y unda por yuda nan 
financieramente. 

Nierop a duna di conoce cu e 
aña aki nan a kibra record cu 
21 studiante cu lo bay studia 
pafo di Aruba. E careranan 
mas solicita ta Biologia, Me- 
dicina, Psicologia y Ciencia. 
Tin ocho persona nobo cu pa 
prome biaha a acerca e fun- 
dacion, y 13 a acerca aña pasa 
pa mustra cu nan ainda tin e 
necesidad di haya e fondonan. 
Nan mester cumpli cu cierto 
criterio pa aplica, por ehemp- 
el, Nierop a manifesta cu den 
e prome semester, e studian- 
tenan beca tin cu manda nan 
cifranan y mantene excelen- 
cia den nan studio. 

E1 a bisa cu e aña aki tabata 
basta emocional, pa motibo 
cu tambe a otorga beca na 6 
studiante, e premio ‘Clyde 
Harms Scholarship’ dirigi pa 
studiantenan cu ta excelente 
den nan studio. Un condi- 
cion importante di esaki ta 
cu ora e studiantenan ta caba 
di studia, mester bolbe bek, 
den e contract cu nan ta haya 
ta regarda cu nan mester bin 
bek Aruba pa traha. 

Tambe nan a splica cu ora un 
persona naci na Aruba kier 
studia Medicina na otro pais, 
por ehempel Colombia, ta 
mas dificil pa motibo cu nan 
mester bay studia na Colom- 
bia y despues un aña na Spa- 
ña pa haci un specialisacion. 
Den futuro lo por cay den 
AruBIG, e sistema di regis- 
tracion cu AZV ta exigi pa un 
dokter por traha na Aruba. 


Na Hulanda tambe ta existi y 
ta exigi cu persona cu a stu- 
dia den otro pais mester pasa 
e BIG pa por eherce e profe- 
sion na Hulanda of Aruba. 
Nierop a bisa cu mayoria di 
studiantenan na Aruba nan 
ta bay studia na Hulanda, cu 
den principio esunnan cu ta 
bay lo por logra, pero di otro 
banda ta cu na Merca y Can- 
ada specialmente ta suma- 
mente costoso. 

Di mesun manera, Nierop 
a comenta cu un studio pa 
cuater aña na Merca casi binti 
aña pasa tabata costa casi 80 
mil dollar. E tempo ey Clyde 
Harms a acerca persona, 
principalmente di empresan- 
an, pa nan por haci donacion 
di fondo y asina yuda e studi- 
antenan. 

Ademas, Thais Nierop a in- 
forma cu Harms a logra e 
Latin America and Carib- 
bean Program (LACP) cu 
varios aña pasa cuminsa cune 
na Merca, den cual universi- 
dad, scol y colleges na Florida 
a ofrece un posibilidad pa 
studiantenan por paga tur e 
gastonan como un studiante 
Mericano y no como un stu- 
diante internacional; algo cu 
tin un efecto, ya cu manera 
el a afirma, ‘normalmente 
un studiante internacional ta 
paga tres biaha mas cu un lo- 
cal’. 

Despues, pa via di un caida di 
economia Mericano diescin- 
co aña pasa, a cancela LACP 
y e studiantenan ta haya mas 
dificultad pa por studia y e 
ora ey nan ta conta mas cu 
scholarship y sponsornan pa 
yuda cu e parti fmanciero. 

Brian Marchena, kende tam- 
be ta miembro di e funda- 
cion, a bisa cu un biaha pa aña 
e proceso ta cuminsa na luna 
di april, e luna ey nan ta pu- 
blica un formulario riba nan 
pagina di Facebook pa perso- 
nanan por descarga e formu- 
lario, scan esaki y manda pa e 
fundacion. 

Pa fmalisa, Marchena a señala 
cu tin biaha ta existi muchan- 
an cu ta studia hopi bon, pero 
nan ta bin di famianan hu- 
milde, y eynan e fundacion ta 
yuda nan cu cierto cantidad 
di fondo pa nan por logra di 
continua nan estudio den ex- 
terior. “Nos trabou no ta paga 
full nan estudio, pero nos te’y 
pa esunnan cu ta falta un em- 
puhe chikito pa nos yuda nan 
di e banda ey”. 

